Αρχική ΓΥΝΑΙΚΑ 5 ρούχα που πρέπει να πετάξεις τώρα από την ντουλάπα -Θα νιώσεις...\nΡίχνοντας μια καλύτερη ματιά στην ντουλάπα σου, πιο διερευνητική, θα εντοπίσεις ρούχα και αξεσουάρ που θα σε κάνουν να αναρωτηθείς για ποιο λόγο υπάρχουν ακόμα μέσα σε αυτή.\nΚομμάτια που δεν είναι στο νούμερό σου, που σου προκαλούν δυσάρεστα συναισθήματα.\nΗ Λόρεν είναι fashion editor. Αποφάσισε να κάνει ξεσκαρτάρισμα στην ντουλάπα της απομακρύνοντας συγκεκριμένα ρούχα και μοιράζεται την εμπειρία της:\n«Τα ρούχα που έχεις στην ντουλάπα σου θα πρέπει να διέπονται από ένα και μόνο κριτήριο: πόσο χαρούμενη σε κάνουν. Υπάρχει μια διαφορά ανάμεσα στο «Μισώ ό,τι έχει η ντουλάπα μου» και στο «Κρατώ κομμάτια που με στενοχωρούν για κάποιο λόγο». Υπάρχουν ρούχα που κάθε φορά που τα βλέπεις σου ξυπνούν το αίσθημα της ανασφάλειας, της απογοήτευσης ή της νοσταλγίας. Αποφάσισα να κάνω την ντουλάπα μου ένα μέρος για να «ξεφεύγω», που θα με γεμίσει αυτοπεποίθηση και θα με κάνει πιο χαρούμενη. Ετσι απομάκρυνα συγκεκριμένα κομμάτια…».\n1) Κομμάτια που μου φέρνουν στο μυαλό κακές αναμνήσεις\n«Ναι, υπάρχουν κομμάτια που μας δημιουργούν αρνητικά συναισθήματα γιατί τα έχουμε συνδέσει με αρνητικές καταστάσεις και γεγονότα των οποίων η ανάμνηση μας στενοχωρεί. Πχ. Ενα κόσμημα που ήταν δώρο από κάποιον πρώην, ένα ρούχο που φορέσαμε σε μια θλιβερή ημέρα. Αποφάσισα να κάνω ξεσκαρτάρισμα και να καθαρίσω το μυαλό μου. Είναι προτιμότερο να κρατάμε ρούχα που μας κάνουν να χαμογελάμε.\n2) Tα κομμάτια που είχα δανειστεί\n«Ισως να έχεις κι εσύ ρούχα που έχεις δανειστεί και για κάποιο λόγο δεν τα έδωσες ποτέ πίσω. Εμένα, κάθε φορά που άνοιγα την ντουλάπα και τα έβλεπα μπροστά μου, μου προκαλούσαν άγχος. Σκεφτόμουν ότι δεν ήμουν υπεύθυνη, ότι είναι λάθος που τόσο καιρό δεν τα έχω επιστρέψει. Μπορεί να έχουν περάσει και χρόνια από τότε που τα δανείστηκες και πια να μην μιλάς ούτε με το άτομο που σου τα δάνεισε. Μια ιδέα είναι να του τα επιστρέψεις με κάποιον τρόπο. Αλλά σίγουρα να τα απομακρύνεις από την ντουλάπα σου».\n3) Ρούχα που με έκαναν να νιώθω νοσταλγία και με βάραιναν ψυχικά\nΠαρά το ότι τα graphic tees –τα μπλουζάκια με τη στάμπα- είναι πολύ hot τάση φέτος, εγώ αποφάσισα να απομακρύνω τα μπλουζάκια από τα μαθητικά μου χρόνια των οποίων οι αναμνήσεις με έκαναν να νιώθω βάρος, ότι «πια έχω μεγαλώσει». Κράτησα μόνο δύο για να τα φοράω στον ύπνο».\n4) Ρούχα που αγόρασα και δεν φόρεσα ποτέ γιατί δεν μου ταίριαζαν\n«Αποφάσισα να απομακρύνω κάθε ρούχο που ξέρω ότι δεν πρόκειται να φορέσω ποτέ γιατί δεν ταιριάζει στο στιλ μου. Τα ρούχα που πρέπει να έχουμε στην ντουλάπα μας είναι τα ρούχα που πραγματικά μας ταιριάζουν και ξέρουμε ότι θα φορέσουμε. Τα υπόλοιπα απλά πιάνουν χώρο και είναι σαν να κοροϊδεύουμε τον εαυτό μας αν τα κρατάμε».\n5) Ρούχα που δεν μου κάνουν πια\n«Υποθέτω ότι πολλές γυναίκες κρατούν κρυμμένα στην ντουλάπα τους κομμάτια που δεν τους κάνουν πια, όπως έκανα κι εγώ. Η πίσω σκέψη είναι ότι «Θα αδυνατίσω και θα μου κάνουν και πάλι», θεωρούν ότι τους δίνουν κίνητρο. Ομως, από προσωπική εμπειρία, έχω να πω ότι όλο αυτό το σκεπτικό δημιουργεί αρνητικά συναισθήματα για το σώμα που έχουμε στην παρούσα φάση. Εγω προτείνω να απομακρύνουμε αυτά τα κομμάτια. Πχ. Τα skinny τζιν που ξέρουμε ότι δεν μας μπαίνουν με τίποτα! Τώρα επενδύω σε ρούχα που είναι στο νούμερό μου και με κάνουν να νιώθω σίγουρη για το σώμα μου».\nπρέπει να πετάξεις τώρα\nΠροηγούμενο άρθροΟι ταινίες που θα δούμε τον Απρίλιο στις αίθουσες\nΕπόμενο άρθρο10 τρόποι για να είσαι καλύτερη σύντροφος


Κεφαλονιά: Η αρχόντισσα του Ιονίου - Newsbeast\nΤο παραδεισένιο νησί με τα γαλαζοπράσινα νερά υπόσχεται μοναδικές εμπειρίες γεμάτες αντιθέσεις και εναλλαγές\nΤο μεγαλύτερο νησί του Ιονίου Πελάγους είναι τυλιγμένο σε μια κοσμοπολίτικη αύρα και γεμάτο από εξωτικές παραλίες, γραφικούς ορμίσκους, πολυτελή θέρετρα και κρυστάλλινα νερά.\nΛατρεμένη των Ελλήνων αλλά και των «γειτόνων» Ιταλών, πολύ πριν «το μαντολίνο του λοχαγού Κορέλι», η Κεφαλονιά στέκει σωστή αρχόντισσα συνδυάζοντας τη φυσική ομορφιά με την πλούσια ιστορία της. Η μεγάλη της έκταση, δε, επιτρέπει στον επισκέπτη να ζήσει πλούσιες εμπειρίες γεμάτες αντιθέσεις και εναλλαγές. Είναι, επομένως, ιδανική επιλογή για εκείνους που τους αρέσει και το βουνό και η θάλασσα, και η ησυχία και η νυχτερινή ζωή, και το πλούσιο πράσινο και οι άγονες βραχώδεις εκτάσεις, και οι ατέλειωτες παραλίες και τα γραφικά χωριά. Οι πρόσχαροι κάτοικοί της είναι γνωστοί για τα γλέντια τους, τις γαστριμαργικές τους ικανότητες και τη μεγάλη τους καρδιά.\nΠρώτη στάση στην Κεφαλονιά, το Αργοστόλι. Χτισμένο κατά μήκος των δυτικών ακτών του ομώνυμου γραφικού όρμου, η πρωτεύουσα του νησιού αναμένεται να σας γοητεύσει με τις ευρύχωρες πλατείες, τους πλακόστρωτους πεζόδρομους, τις επιβλητικές εκκλησίες και την υπέροχη παραδοσιακή αρχιτεκτονική της. Μην παραλείψετε μια βόλτα στο Φανάρι πριν να καταλήξετε σε δύο από τις πιο διάσημες παραλίες του νησιού, τον Μακρύ και τον Πλατύ Γιαλό. Εκεί θα γίνετε μάρτυρες του παράξενου φαινομένου των καταβοθρών όπου τα νερά της θάλασσας μπαίνουν σε «μυστηριώδεις» σχισμές και χάνονται κάτω από το λιμάνι.\nΑκόμα, μια βόλτα από την υπέροχη Άσσο επιβάλλεται αφού θεωρείται (και ίσως είναι) ο πιο όμορφος οικισμός του νησιού. Χτισμένη σε μια στενή λωρίδα γης, η Άσσος διατηρεί το παραδοσιακό της χρώμα με τα βενετσιάνικα αρχοντικά χτισμένα δίπλα σε πλατάνια, φοίνικες, λεύκες και μια μεγάλη γέρικη ελιά στην πλατεία Παρισίων. Τελευταίος σταθμός για το ηλιοβασίλεμα; Το Ενετικό Κάστρο του 16ου αιώνα, ένα από τα πιο σημαντικά και όμορφα αξιοθέατα της Κεφαλονιάς. Κι αν αγαπάτε τις βόλτες στα χωριά τότε δεν θα παραλείψετε να περάσετε ένα απόγευμα στον κοσμικό Φισκάρδο, πατρίδα του Νίκου Καββαδία και αγαπημένο προορισμών διασημοτήτων από ολόκληρο τον κόσμο.\nΌσο για τις παραλίες; Η Κεφαλονιά διαθέτει άφθονες επιλογές για όλα τα γούστα. Απολαύστε τη θέα από πανύψηλα βράχια και τη λευκή άμμο του Μύρτου, τη Σκάλα με την απέραντη αμμουδιά της αλλά και την παράξενη Ξι με την κόκκινη ψιλή άμμο και τα πράσινα διάφανα νερά. Αγαπημένη παραλία αποτελούν και οι Πετανοί με την άμμο να ανακατεύεται με πολύ ψιλό βοτσαλάκι, ο Πόρος που μοιάζει με βουνό που υποκλίνεται στη θάλασσα αλλά και ο κοσμοπολίτικος Μακρύς Γιαλός για όσους θέλουν να διασκεδάσουν στα beach bars.\nΕίπαμε ωστόσο, πως η Κεφαλονιά είναι ιδανική επιλογή και για τους λάτρεις του βουνού. Μιλάμε, φυσικά, για τον περήφανο Αίνο που από το 1962 αποτελεί και εθνικό δρυμό αφού διαθέτει πλούσια χλωρίδα και πανίδα. Μια πεζοπορία είναι αρκετή για να σας αποκαλύψει τα υπέροχα «μυστικά» του.\nΓια τους πιο περιπετειώδης, μια εκδρομή στο σπήλαιο της Μελισσάνης αλλά και μια βόλτα με σκάφος στις αμέτρητες ιδιωτικές παραλίες του νησιού είναι επιβεβλημένες. Επιπλέον, σχεδόν σε όλες τις οργανωμένες παραλίες θα βρείτε υποδομές για να απολαύσετε πολυάριθμα θαλάσσια σπορ. Και για τους foodies, ωστόσο, η Κεφαλονιά είναι γεμάτη απολαύσεις. Δοκίμασε την λαχταριστή παραδοσιακή κρεατόπιτα αλλά και εξαιρετικά πιάτα με θαλασσινά. Συνόδευστέ τα με ντόπιο κρασί και κλείσε το γεύμα με μάντολα και μαντολάτο.\nΤα καλύτερα νέα τα κρατάμε για το τέλος. Πλέον, η Κεφαλονιά είναι πιο εύκολα και γρήγορα προσβάσιμη από ποτέ, αφού διαθέτει ένα ολοκαίνουργιο αεροδρόμιο. Με 12 σημεία check in, τέσσερα σημεία ελέγχου και μοντέρνο σύστημα ελέγχου και διαχείρισης αποσκευών, το «Άννα Πολλάτου» είναι έτοιμο να σας καλωσορίσει στο νησί. Τι περιμένετε; Σχεδιάστε τις διακοπές σας στην όμορφη Κεφαλονιά σήμερα κιόλας!


Υπουργείο Ενέργειας σε Τσίπρα: Η ρήτρα αναπροσαρμογής το 2017 και 2018 δεν ήταν παράνομη;\nNewsIT Πολιτικη Υπουργειο Ενεργειας σε Τσιπρα: Η ρητρα αναπροσαρμογης το 2017 και 2018 δεν ηταν παρανομη;\nΑπάντηση στα όσα δήλωσε ο Πρόεδρος του ΣΥΡΙΖΑ Αλέξης Τσίπρας για τις αυξήσεις στις τιμές του ρεύματος, δίνει με ανακοίνωσή του το υπουργείο Ενέργειας.\nΚατηγορεί τον Πρόεδρο του ΣΥΡΙΖΑ για λαϊκισμό και ψευδολογία.\n«Έξις δευτέρα φύσις. Ο Αλέξης Τσίπρας συνεχίζει στον ολισθηρό δρόμο του λαϊκισμού και της ψευδολογίας και είναι λυπηρό σε αυτή την πραγματικά δύσκολη συγκυρία, εξαιτίας της διεθνούς ενεργειακής κρίσης, να αναζητά μικροκομματικά οφέλη με αυτό τον κυνισμό. Χθες, στον Δικηγορικό Σύλλογο Αθηνών επέστρεψε στο «Δεν Πληρώνω» χαρακτηρίζοντας την ρήτρα αναπροσαρμογής παράνομη. Σήμερα, στη Ρυθμιστική Αρχή Ενέργειας (ΡΑΕ), υποστήριξε ψευδώς ότι το 99% των αυξήσεων στη χονδρική αγορά μετακυλίεται στους καταναλωτές», τονίζει το υπουργείο Ενέργειας.\nΚαι συνεχίζει: «Τα επίσημα στοιχεία διαψεύδουν για μία ακόμα φορά τους ανυπόστατους ισχυρισμούς του. Με τις επιδοτήσεις που εφαρμόζει η Κυβέρνηση, τα νοικοκυριά και οι επιχειρήσεις στην Ελλάδα επιβαρύνονται λιγότερο σε σχέση με τις περισσότερες ευρωπαϊκές χώρες, καθώς με τα μέτρα στήριξης έχει ουσιαστικά μπει πλαφόν στη λιανική αγορά ηλεκτρικής ενέργειας. Ενδεικτικό παράδειγμα αποτελούν οι χώρες της Ιβηρικής χερσονήσου που ο ΣΥΡΙΖΑ επικαλείται συνεχώς, οι οποίες έχουν υψηλότερες τιμές από την Ελλάδα. Ο κ. Τσίπρας έφτασε στο σημείο να ισχυριστεί ότι η ρήτρα αναπροσαρμογής είναι μονομερής εμπορική πολιτική των εταιρειών προμήθειας ηλεκτρικής ενέργειας. Άραγε γιατί δεν έλεγε το ίδιο όταν επί δικής του διακυβέρνησης η ΡΑΕ ζητούσε στοιχεία από τους παρόχους ηλεκτρισμού για τις αυξήσεις στους λογαριασμούς την περίοδο 2017 – 2018, που προκλήθηκαν από την ενεργοποίηση της ρήτρας αναπροσαρμογής στα οικιακά, εμπορικά και αγροτικά τιμολόγια χαμηλής τάσης; Τότε η ρήτρα δεν ήταν παράνομη;»


«Μπελάς» η καμπίνα του νέου Opel Zafira (video) - Ο τεράστιος εσωτερικός χώρος μπορεί να αποδειχθεί μπελάς, όταν έχεις στο μυαλό σου πονηρούς σκοπούς - gocar.gr - GoForward\nΜόνο σε μπελάδες μπορεί να σε βάλει η μεγάλη καμπίνα του νέου Opel Zafira; Τελικά, στην προκειμένη περίπτωση, ο μπαμπάς της οικογένειας αποφάσισε να… εξυπηρετήσει δύο κοπέλες που έκαναν ωτοστόπ. Bήκε τον μπελά του!\nΟ οδηγός και ο συνοδηγός μπορούν να απολαμβάνουν ξεκούραστα ταξίδια χάρη εργονομικά πιστοποιημένα σπορ καθίσματα AGR ρυθμιζόμενα προς 6 κατευθύνσεις και στο σύστημα πολυλειτουργικής κονσόλας FlexRail. Αυτό το αρθρωτό σύστημα περιλαμβάνει ένα μεγάλο κουτί αποθήκευσης και ποτηροθήκες που σύρονται σε αλουμινένιες ράγες στην επιθυμητή θέση, επιτρέποντας ευέλικτη χρήση του πλούσιου χώρου ανάμεσα στα εμπρός καθίσματα.\nΟι επιβάτες της δεύτερης σειράς μπορούν να απολαμβάνουν το μοναδικό, προαιρετικό σύστημα Lounge Seating. Χάρη σε έναν έξυπνο μηχανισμό αναδίπλωσης, η πλάτη του μεσαίου καθίσματα της δεύτερης σειράς αναδιπλώνεται και περιστρέφεται δημιουργώντας αναπαυτικά υποβραχιόνια για τους επιβάτες των εξωτερικών καθισμάτων. Αυτά σύρονται επίσης προς τα πίσω και στο κέντρο του οχήματος, δημιουργώντας έναν εξαιρετικά πλούσιο χώρο για τα πόδια και τους ώμους, παρέχοντας την άνεση καθισμάτων ενός premium sedan.\nΕπιπλέον, τα καθίσματα της τρίτης σειράς αναδιπλώνονται πλήρως στο πάτωμα του χώρου αποσκευών δημιουργώντας μία τελείως επίπεδη επιφάνεια φόρτωσης. Αυτή η έμφαση στο στοιχείο της προσωπικής άνεσης κάνει το Zafira κάτι παραπάνω από ένα απλό, οικογενειακό αυτοκίνητο – οι σχεδιαστές της Opel μετέτρεψαν το πολυμορφικό εσωτερικό σε ένα χώρο όπου θα μπορεί κάποιος να χαλαρώσει και να απολαύσει άνεση και ευρυχωρία, είτε βρίσκεται σε επαγγελματικό ταξίδι ή σε διακοπές.


Νέος γύρος επιδοτήσεων μέσω του ΕΣΠΑ για επενδύσεις αγροτών έως και 60% – ΕΣΠΑ ΕΡΓΑΣΙΑ\n8 Responses to Νέος γύρος επιδοτήσεων μέσω του ΕΣΠΑ για επενδύσεις αγροτών έως και 60%\nΟ/Η ΒΑΣΙΛΙΚΗ λέει:\tΙανουάριος 23, 2015 στις 12:17 πμ\tΚΑΛΗΣΠΕΡΑ, ΘΑ ΗΘΕΛΑ ΝΑ ΡΩΤΗΣΩ ΕΚΤΟΣ ΑΠΟ ΤΟ ΠΡΟΓΡΑΜΜΑ ΓΙΑ ΜΕΤΑΠΟΙΗΣΗ ΠΡΟΙΟΝΤΩΝ, ΘΑ ΠΕΡΙΛΑΜΒΑΝΕΙ Κ ΠΡΟΓΡΑΜΜΑ ΠΑΡΑΓΩΓΗΣ ΠΡΟΙΟΝΤΩΝ; ΕΥΧΑΡΙΣΤΩ…\nΟ/Η adminespa λέει:\tΙανουάριος 26, 2015 στις 1:19 μμ\tΑναλυτικά οι δράσεις που επιδοτούνται αναφέρονται παραπάνω. Για νεότερη ενημέρωση παρακαλώ παρακολουθείτε τον ιστότοπο.\nΟ/Η Θανάσης Καπετάνιος λέει:\tΦεβρουάριος 18, 2015 στις 12:38 πμ\tΚΑΤΟΙΚΩ ΣΤΟ ΔΗΜΟ ΝΕΜΕΑΣ.. ΑΣΧΟΛΟΥΜΑΣΤΕ ΟΙΚΟΓΕΝΕΙΑΚΑ ΜΕ ΤΗΝ ΑΜΠΕΛΟΚΑΛΛΙΕΡΓΕΙΑ ΚΑΙ ΤΑ ΚΡΑΣΙΑ…. ΣΥΓΚΕΚΡΙΜΕΝΑ ΑΠΟ ΤΟ 1990 ΠΕΡΙΠΟΥ Ο ΠΑΠΠΟΥΣ ΜΟΥ ΞΕΚΙΝΗΣΕ ΤΗΝ ΟΙΝΟΠΟΙΗΣΗ ΠΟΥΛΩΝΤΑΣ ΚΡΑΣΙ ΣΕ ΛΑΙΚΕΣ ΑΓΟΡΕΣ…. ΥΠΟΧΡΕΩΝΟΜΑΣΤΕ ΤΩΡΑ ΑΠΟ ΠΑΤΗΤΗΡΙ ΠΟΥ ΕΙΧΑΜΕ ΝΑ ΦΤΙΑΞΟΥΜΕ ΕΜΦΥΑΛΩΤΗΡΙΟ ΚΑΙ ΕΙΔΗ ΕΧΟΥΜΕ ΑΡΓΗΣΕΙ…. ΑΛΛΑ ΛΟΓΩ ΚΡΙΣΗΣ…. ΞΕΡΕΤΕ…. ΛΟΙΠΟΝ, ΜΠΟΡΟΥΜΕ ΝΑ ΕΠΙΔΟΤΗΘΟΥΜΕ ΓΙΑ ΤΗΝ ΝΕΑ ΜΑΣ ΕΠΙΧΕΙΡΗΣΗ ΣΤΟ ΔΗΜΟ ΝΕΜΕΑΣ;;;; ΛΕΦΤΑ ΔΕΝ ΥΠΑΡΧΟΥΝ ΟΠΩΣ ΞΕΡΕΤΕ…. ΕΙΜΑΣΤΕ ΜΠΡΟΣ ΓΚΡΕΜΟΣ ΚΑΙ ΠΙΣΩ ΡΕΜΑ..!! ΕΥΧΑΡΙΣΤΩ\nΟ/Η adminespa λέει:\tΦεβρουάριος 18, 2015 στις 8:11 πμ\tΑναλυτικά οι δράσεις που επιδοτούνται αναφέρονται παραπάνω. Για νεότερη ενημέρωση παρακαλώ παρακολουθείτε τον ιστότοπο.\nΟ/Η ΑΝΔΡΈΑΣ λέει:\tΑπρίλιος 25, 2015 στις 10:11 μμ\tΠρόγραμμα για την Αχαΐα-Αιγιο θα υπάρξει?\nΟ/Η Ροδούλα Στρατινού λέει:\tΙούνιος 3, 2015 στις 9:18 πμ\tΘελω να μαθαινω τα νεα για καινουργιες επιχειρησεις επιδοτουμενες για ζαχαροπλαστικη.Παραγωγη κ μεταπωληση.Για κεντρικη Β.Ελλαδα.Συγκεκριμενα στο Ν.Πιεριας. Ευχαριστω!\nΟ/Η adminespa λέει:\tΙούνιος 10, 2015 στις 8:57 πμ\tΑναλυτικά οι δράσεις που επιδοτούνται αναφέρονται παραπάνω. Για νεότερη ενημέρωση παρακαλώ παρακολουθείτε τον ιστότοπο.\nΟ/Η τανια λέει:\tΝοέμβριος 17, 2015 στις 11:44 πμ\tΕπιδοτηση για επεκταση θερμοκηπιων στην πελλα θα υπαρχει;


ΕΝ ΜΕΣΩ ΤΟΥΡΚΙΚΗΣ ΠΟΛΗΣ ΜΕ ΑΥΤΗ ΤΗΝ ΕΝΔΥΜΑΣΙΑ… – TOURKIKANEA.GR\nΤρομοκράτης της ΙΚΙΛ που συνδέεται με τον Ερντογάν κάνει βόλτα στην συνοικία Εγιουμπίγιε της Ούρφας…\nΜην νομίζετε πως ο Ταγίπ αποκαλώντας τους ¨τρομοκράτες¨, άλλαξε και διακυβέρνηση. Την τρομοκρατική οργάνωση ΙΚΙΛ την έφεραν σε αυτό την κατάσταση, η Τουρκία, η Σαουδική Αραβία και το Κατάρ. Με επικεφαλής τον Ερντογάν. Με χρήματα από τους φορολογούμενους όλης της χώρας, τους δίνει χρήματα, τους εξοπλίζει, συγκεντρώνει τρομοκράτες από διάφορες χώρες και τους μαθαίνει να πολεμάνε, ανοίγει τα σύνορα και τους νοσηλεύει σε ιδιωτικά νοσοκομεία όταν τραυματιστούνε.\nΑς κοιμάται η Τουρκία, να δούμε πότε θα καταλάβει το τι μπελάδες θα έρθουν στην χώρα με την στήριξη που παρέχει η κυβέρνηση σε αυτούς τους ψυχοπαθείς αποκεφαλιστές…\nΔείτε εδώ, εντάξει το κράτος τους στηρίζει αυτούς, ο κόσμος στην Ούρφα δεν βλέπει αυτόν τον δήμιο που κάνει βόλτα στο δρόμο ;\nΤουρκία- Αφγανιστάν- ηρωίνη….


Med school: Γνωρίστε το πρωτότυπο εκπαιδευτικό πρόγραμμα για θέματα αγωγής υγείας σε μαθητές γυμνασίου και λυκείου Τι θα κάνετε για να προλάβετε την εκδήλωση καρδιαγγειακής νόσου; Αυτή είναι η αιτία θανάτου των περισσότερων Ελλήνων άνω των 30, σύμφωνα με τον ΠΟΥ! Από περιέργεια ξεκινούν οι Έλληνες μαθητές το κάπνισμα στις ηλικίες 12-14 ετών Μήπως ήρθε η ώρα να αποκτήσουμε έναν πιο υγιεινό τρόπο ζωής; Υποφέρετε από αρθρίτιδα; Κόψτε αμέσως το τσιγάρο! ← Προηγούμενο ΆρθροΣπρέι κυττάρων, θεραπεύει χρόνιες πληγές στα πόδια Επόμενο Άρθρο →6 φάρμακα μπλοκάρει η Novartis για τον ΕΟΠΠΥ Χρησιμοποιήστε τον


Ολοκληρώθηκε η αντιφασιστική πορεία στο κέντρο της Θεσσαλονίκης | alterthess.gr :: όλες οι ειδήσεις από την άλλη Θεσσαλονίκη\nΟλοκληρώθηκε η αντιφασιστική πορεία στο κέντρο της Θεσσαλονίκης\nΜικρή συμμετοχή στην συγκέντρωση φασιστών\nUpdate (19:15) Ολοκληρώθηκε η αντιφασιστική συγκέντρωση. Μερίδα των αντιφασιστων η οποία βρέθηκε από την απέναντι πλευρά της Τσιμισκή οπου πραγματοποιούνταν η συγκέντρωση των ακροδεξιών, απωθήθηκε από την αστυνομία.\n(18:43): Στο άγαλμα Βενιζέλου παραμένει η αντιφασιστική πορεία. Δυνάμεις των ΜΑΤ έχουν αποκλείσει την οδό Εγνατία ώστε να μην κατευθυνθεί η αντιφασιστική πορεία προς την συμβολή των οδών Αριστοτέλους με Τσιμισκή όπου βρίσκεται σε εξέλιξη συγκέντρωση ακροδεξιών.\n(18:19): Η αστυνομία απέκλεισε στην αντιφασιστική πορεία να κατέβει την οδό Αγίας Σοφίας. Αυτήν την ώρα η πορεία βρίσκεται στην οδό Εγνατία και επιστρέφει προς την Αριστοτέλους. Ισχυρές αστυνομικές δυνάμεις ακολουθούν τη πορεία. Κλειστή η οδός Εγνατία.\nΑντιφασιστική πορεία βρίσκεται αυτήν την στιγμή σε εξέλιξη στο κέντρο της Θεσσαλονίκης. Κόσμος συγκεντρώθηκε στο άγαλμα Βενιζέλου στο πλαίσιο αντιφασιστικής διαδήλωσης και αυτήν την ώρα η πορεία κινείται στην οδό Εγνατία με κατεύθυνση προς την οδό Αγίας Σοφίας.\nΤην ίδια στιγμή πολύ λίγα άτομα έχουν ανταποκριθεί μέχρι αυτή τη στιγμή στο κάλεσμα της οργάνωσης «Εθνικά Σκεπτόμενων Πολιτών» για συγκέντρωση «μνήμης και τιμής» στη συμβολή των οδών Τσιμισκή με Αριστοτέλους.\nΔυνάμεις των ΜΑΤ έχουν παραταχθεί στην πάνω πλευρά της οδού Τσιμισκή.


Free Willy – MVTVLook\nFree Willy - Full 480p\nFree Willy - Full 720p\nΟ μικρός Τζέσε είναι ορφανός. Μαζί με τον φίλο του Πέρι διασκεδάζουν να ζωγραφίζουν με σπρέι οπουδήποτε τους αρέσει. Όμως μετά από ένα ακόμη γκράφιτι έξω από ένα θαλάσσιο πάρκο, τα δύο παιδιά συλλαμβάνονται από την αστυνομία. Ο Ντουάιτ, ο αστυνομικός που τους συνέλαβε, πιστεύοντας πως ο Τζέσε έχει ανάγκη από ένα σταθερό, οικογενειακό περιβάλλον, φροντίζει για την υιοθεσία του μικρού παιδιού από ένα ζευγάρι, τους Γκλεν και Αν Γκρίνγουντ. Από την αρχή ο Τζέσε συμπαθεί το νεαρό ζευγάρι που στέκεται στο πλάι του. Παράλληλα όμως, αναλαμβάνει να καθαρίσει το κτίριο του θαλάσσιου πάρκου από τις ζωγραφιές του. Η παραμονή του στο πάρκο αποτελεί την αιτία της γνωριμίας του με τον Γουίλι: μια δολοφόνο φάλαινα, που αποτελεί την βασική ατραξιόν. Όμως ο Γουίλι, που είχε χωριστεί βίαια από τη μητέρα του και αιχμαλωτιστεί από ψαράδες, δεν ανταποκρίνεται στο αληθινό ενδιαφέρον που του δείχνουν οι εκπαιδευτές του Ρέι και Ράντολφ\nIMDb Rating 5.9 56,423 votes\nTMDb Rating 6.1 1,084 votes


Πώς θα απογειώσετε την καριέρα σας το 2021!\nΤο 2021 θα είναι η χρονιά σας στη δουλειά και πρέπει να το πιστέψετε! Δείτε 8 σημαντικές συμβουλές που θα σας δώσουν την κατάλληλη ώθηση, και μάθετε ποιο είναι το μοναδικό πράγμα που πρέπει να σταματήσετε να κάνετε για να κατακτήσετε την κορυφή!\n1. Προσδιορίστε τους εργασιακούς σας στόχους για τον επόμενο χρόνο και σημειώστε τους\nΈχει αποδειχθεί πως αυτοί που γράφουν τους στόχους τους έχουν μεγαλύτερες πιθανότητες να τους πετύχουν. Το ξεκίνημα του νέου έτους είναι ιδανικό για να αναλογιστείτε τι ακριβώς θέλετε.\n2. Πηγαίνετε στη δουλειά νωρίς, τουλάχιστον μία μέρα την εβδομάδα\nΤα καλά του να πηγαίνεις νωρίς στη δουλειά είναι πολλά, και είναι πιο εύκολο να το πετύχετε αφιερώνοντας -για αρχή- μία μέρα την εβδομάδα σε αυτό. Με αυτό τον τρόπο ίσως ανακαλύψετε τα πολλά οφέλη του να ξυπνάτε νωρίς, όπως ότι διώχνει το στρες και σας κάνει να νιώθετε πιο κυρίαρχη του εαυτού σας.\n3. Μην ασχολείστε με τα social media εν ώρα δουλειάς\nΕκτός και αν τα social media είναι η δουλειά σας, το να χαζεύετε ώρες στο Facebook και στο Instagram, απλά θα σας στοιχίσει ώρες χαμένου χρόνου. Προσπαθήστε να βάλετε κανόνες στον εαυτό σας, σχετικά με το πώς εκμεταλλεύεστε τον χρόνο σας. Θα ενθουσιαστείτε με το πόσο νοητικό χώρο και ενέργεια θα απελευθερώσετε!\n4. Διευρύνετε το κοινωνικό σας δίκτυο θέτοντας στόχους\nΤο να δικτυωθείτε σωστά είναι πολύ χρήσιμο είτε είστε ήδη σε κάποια δουλειά είτε είστε σε αναζήτηση νέας. Αφιερώστε χρόνο για να γνωριστείτε με συναδέλφους, οι οποίοι μπορούν να σας φανούν χρήσιμοι σε πολλές περιπτώσεις.\n5. Οργανωθείτε και θέστε προτεραιότητες\nΜε το να αγχώνεστε και να εκνευρίζεστε για κάποια σημαντική ή δύσκολη δουλειά, το μόνο που θα καταφέρετε είναι να γίνετε λιγότερο παραγωγική. Μην υποτιμάτε τη δύναμη της λίστας καθηκόντων, στην οποία ταξινομείτε βάσει προτεραιότητας τα επείγοντα θέματα και μετά χωρίζετε τις μεγάλες προκλήσεις σε μικρά αλλά ισχυρά βήματα μέχρι να πετύχετε τον στόχο σας.\n6. Τονώστε την αυτοπεποίθησή σας\nΗ έλλειψη αυτοπεποίθησης είναι τεράστιο εμπόδιο για την επιτυχία, αλλά το να νιώθετε αυτοπεποίθηση είναι πιο δύσκολο από όσο ακούγεται. Ένας τρόπος για να το καταφέρετε είναι να γιορτάζετε τις νίκες σας! Όποτε καταφέρνετε κάτι σημαντικό στη δουλειά, σημειώστε το και μοιραστείτε το με τους φίλους σας. Το να αναγνωρίζετε τα πράγματα, στα οποία είστε καλή είναι το ίδιο ουσιώδες με το να δουλεύετε πάνω σε πράγματα που θεωρείτε σημαντικά.\nΠώς να μην βαλτώσουμε και να ανελιχθούμε στην δουλειά μας\n7. Δείξτε δυναμισμό παίρνοντας πρωτοβουλία για νέα πρότζεκτ\nΕίτε πρόκειται για μια δουλειά που προτίθεστε να κάνετε αντί για τον διευθυντή σας, είτε προτείνοντας νέους τρόπους για να βελτιωθεί η δουλειά της ομάδας σας, θα εντυπωσιάσετε τους ανώτερούς σας δείχνοντας ισχυρό και ουσιαστικό δυναμισμό.\n8. Βρείτε μία δημιουργική διέξοδο\nΑκόμα κι αν δεν θεωρείτε τον εαυτό σας ιδιαίτερα δημιουργικό, το να καλλιεργήσετε αυτή την πλευρά σας και να βάλετε το μυαλό σας να δουλέψει με διαφορετικό τρόπο θα σας απελευθερώσει, θα σας ηρεμήσει αλλά και θα σας τονώσει. Ξεκινήστε μαθήματα ζωγραφικής, μάθετε πλέξιμο, γλυπτική, τραγούδι. Ό,τι κι αν είναι αυτό, δεν χρειάζεται να το κάνετε τέλεια για να επωφεληθείτε. Το να αποβάλλετε το στρες μόνο καλό θα κάνει στη δουλειά, καθώς απελευθερώνει την ενέργεια και την έμπνευσή σας.\nΣΤΑΜΑΤΑ να συγκρίνεις τον εαυτό σου με τους γύρω σου!\nΟ Ρούσβελτ είχε πει: “Η σύγκριση είναι ο κλέφτης της χαράς”, πολύ πριν τα social media και τις τέλειες φωτογραφίες των γνωστών σας. Το να συγκρίνει κανείς τον εαυτό του με οποιονδήποτε άλλο μπορεί να μας εκνευρίσει, να μας στεναχωρήσει, και σίγουρα είναι τελείως ανώφελο.\nΟ καθένας ακολουθεί το δικό του μονοπάτι, με τον δικό του τρόπο, και όσο πιο γρήγορα το συνειδητοποιήσετε, τόσο πιο γρήγορα θα πάρετε τη ζωή σας στα χέρια σας, όπως ακριβώς εσείς νομίζετε. Ξεχάστε τι κάνουν οι άλλοι και εστιάστε στα δικά σας όνειρα. Δεν υπάρχει λάθος και σωστό, υπάρχει μόνο η προσωπική σας ευτυχία όπως εσείς την ορίζετε!\nεπαγγελματικές συμβουλές ιδέες για δουλειά ιδέες για καριέρα συμβουλές για δουλειά συμβουλές για επιτυχία συμβουλές για εργασία\nΕλευθέριος Σαββίδης 11 Ιανουάριος 2021\n6 τρόποι για να γίνουμε πιο συμπαθείς στον χώρο εργασίας\nTρεις τύποι συναδέλφων… προς αποφυγήν!


Moonlight Tales: Η μελωδία του λύκου και της λέαινας (Κεφάλαιο 9)\nΗ μελωδία του λύκου και της λέαινας (Κεφάλαιο 9)\nΤο βράδυ πέρασε πολύ μουντά και γρήγορα για εκείνη. Δε μπορούσε να σταματήσει να κλαίει, θυμόμενη τα πάντα. Δε μπορούσε να σταματήσει να σκέφτεται. Ειδικότερα τα χθεσινοβραδινά. Και έβριζε ξανά και ξανά τον εαυτό της.\nΉταν έτοιμη να ενδώσει στο κάλεσμα του Λύκου! Για άλλη μια φορά!\nΟ Ραλφ δεν ήταν ο ίδιος! Ήταν έτοιμος να της κλέψει ό,τι πιο πολύτιμο είχε!\nΉταν ανίκανη να σταματήσει να τα σκέφτεται αυτά. Ο Ραλφ... Ο Λύκος... Το καθήκον... Ο γάμος... Έπρεπε κάποια στιγμή να γίνει. Έπρεπε η πρώτη νύχτα του γάμου της να ήταν ονειρική με τον άντρα που ήθελε εκείνη. Που την αγαπούσε... Μα, ο Ραλφ δεν ήταν αυτός ο άντρας! Και χθες δεν ήταν η πιο ονειρική νύχτα της ζωής της...\nΚαταριόταν την ώρα και τη στιγμή που αποφασίστηκε ο γάμος του. Και ειδικότερα, τα αλλόκοτα συναισθήματά της απέναντι σε εκείνον. Ήταν καθήκον της να του δοθεί. Έπρεπε να γίνει. Μα, δε μπορούσε. Το άγγιγμά του την έκαιγε σε κάθε σημείο που την έπιανε. Είχε γίνει πηλός και μπορούσε να την κάνει ό,τι θέλει. Μα, μετά θα ήταν ερείπιο. Δε μπορούσε να αφήσει τον εαυτό της να καταστραφεί, όχι μετά από τον κόπο που έκανε για να μαζέψει όλα της τα κομμάτια ξανά.\nΗ ώρα περνούσε, και έτσι, όταν άκουσε τον χτύπο στην πόρτα της, σηκώθηκε σιγά-σιγά και άνοιξε. Ανοίγοντας, είδε την Κύρα να την κοιτά χαμογελαστή και την άφησε να περάσει μέσα, ενώ εκείνη άρπαξε την ρόμπα της και την έσφιξε γύρω της.\nΗ-όχι και τόσο ευδιάθετη- συμπεριφορά της δεν έμεινε απαρατήρητη από τη νεαρή Αρχόντισσα, η οποία αμέσως την κοίταξε μπερδεμένη. ''Καλημέρα! Τι συμβαίνει;'' τόλμησε να ρωτήσει, με τα πράσινα μάτια της να είναι γεμάτα απορία.\nΕκείνη δεν την κοίταξε. Προς έκπληξή της, το πάτωμα ήταν ιδιαίτερα ενδιαφέρον.\nΌσο, όμως, εκείνη παρέμενε ήσυχη, τόσο το μυαλό της ίδιας οργίαζε. ''Σε...'' άρχισε, μα ποτέ δεν μπόρεσε να τελειώσει τη σκέψη της. Ήταν αδιανόητο, ακόμα και για την ίδια, να μπορέσει να φανταστεί τον Ραλφ να κάνει κάτι τέτοιο! Ευτυχώς, εκείνη κούνησε το κεφάλι της αρνητικά. Μα, ο λεκές αίματος πάνω στα άσπρα σεντόνια, όσο και να ήθελε, δεν την άφηνε να ησυχάσει. ''Τότε αυτό τι είναι;'' την πίεσε να μάθει.\nΗ Λεάννα ακολούθησε το βλέμμα της. "Εκείνου'' απάντησε αόριστα, κάνοντας την πρασινομάτα γυναίκα να την κοιτάξει μπερδεμένη.\nΟι άντρες δεν μάτωναν... Τουλάχιστον, αυτό ήξερε απ'την εμπειρία της. ''Τον χτύπησες;!'' τη ρώτησε έντρομη με την ιδέα.\nΗ νέα πριγκίπισσα αναστέναξε, κουρασμένη. ''Εκείνος το έκανε! Δε ξέρω γιατί'' απάντησε και την προσπέρασε, πιάνοντας ένα ποτήρι μπροστά της και γεμίζοντάς το με νερό.\nΗ Κύρα όμως συνέχισε να νιώθει μπερδεμένη. Μέχρι, που κατάλαβε... ''Σε προστάτεψε!'' ξεφούρνισε, κερδίζοντας ένα απορημένο βλέμμα απ'την πριγκίπισσα. ''Μη με κοιτάς έτσι! Δεν υπάρχει άλλη εξήγηση!''\nΗ νεαρή κάγχασε. ''Ναι καλά...''\nΗ Κύρα γούρλωσε τα μάτια της. ''Δε μπορεί να υπάρχει άλλη εξήγηση!'' επέμενε εκείνη.\nΗ κουβέντα είχε τελειώσει.\nΏρες αργότερα, βρισκόταν καθισμένη δίπλα του, στο πρώτο οικογενειακό τους δείπνο. Απέναντί της, η Βασίλισσα, ο μικρός πρίγκιπας, ο πατέρας της και ο μεγάλος της αδελφός, ενώ δίπλα της, μόνο ο Μπέντζεν. Στο κεφάλι του τραπεζιού, φυσικά ο Βασιλιάς.\nΤο μόνο που επιθυμούσε ήταν να ανοίξει η γη στα δύο και να την καταπιεί. Τίποτε παραπάνω. Η θέρμη που πήγαζε απ'το μελαμψό κορμί του δίπλα της, την έκανε να θέλει να πιαστεί πάνω του και να τον αφήσει να την κλείσει στην αγκαλιά του. Μα, η λογική της το απαγόρευε ρητός.\nΤι και αν το συναίσθημα της έβαζε ιδέες, που μετά θα πλήρωνε; Η λογική πάντα ήταν με το μέρος της.\nΤο τραπέζι σχετικά ήσυχο, δίχως πολλές και άσκοπες κουβέντες από το ζευγάρι. Ο αδελφός της, δε σταματούσε να την κοιτά, απορημένο με το πόσο σιωπηλή ήταν η αδελφή του, μα εκείνη δεν έδινε σημασία. Ο πατέρας τους μιλούσε με το Βασιλιά, λες και ήταν ζώα προς ξεπούλημα. Η οργή έκαιγε τη σάρκα της, μα παρέμενε κρυμμένη, κατασπαράζοντας το μέσα της.\n''Ελπίζω η κόρη σου να είναι τόσο γόνιμη όσο φαίνεται, και να δώσει στον γιο μου πολλούς απογόνους'' είπε ο βασιλιάς, κοιτώντας τους δύο νέους.\n''Είμαι σίγουρος ότι θα εκπληρώσει το χρέος της απέναντι στον θρόνο'' απάντησε ο πατέρας της, ακολουθώντας το βλέμμα του.\nΕκείνη τη στιγμή, ένα ξεφύσημα αναδύθηκε απ'τα σωθικά της και ξέφυγε, πριν καν προλάβει να το κρατήσει. ''Με συγχωρείτε, μα είμαι κουρασμένη. Καληνύχτα σας'' με αυτό, σηκώθηκε απ'το τραπέζι, μα ένιωσε κάποιον να πιάνει το χέρι της.\n''Θα έρθω και εγώ. Μας συγχωρείτε. Καληνύχτα σας'' άκουσε τον Ραλφ να λέει. Όλοι τους καληνύχτισαν και εκείνοι πήραν την άδειά τους, φεύγοντας από το δωμάτιο με τα ανεπιθύμητα βλέμματα. Όσο και να ήθελε, όμως, να του φωνάξει να μην την ακολουθήσει, το χέρι του στην μέση της τής έλεγε να ησυχάσει.\nΒγαίνοντας έξω και πλέον, στο δωμάτιό 'τους', δεν μπόρεσε να κρατήσει άλλο την γλώσσα της. ''Πώς τολμάνε! Λες και είμαστε ζώα! Και εντάξει, απ'τον πατέρα σου το περίμενα. Μα απ'τον δικό μου! Υποτίθεται ότι είμαι η πολύτιμη μοναχοκόρη του!'' φώναξε εξοργισμένη, βγάζοντας τα παπούτσια της, αδιαφορώντας για εκείνον που της έριχνες λοξές καθησυχαστικές ματιές, γεμίζοντας ένα ποτήρι κόκκινο ζεστό κρασί.\n''Φαίνεται ότι δεν είσαι πλέον..." μουρμούρισε άθελά του. Δυστυχώς για αυτόν, τα λόγια είχαν ξεφύγει ήδη απ'το στόμα του και ήταν πολύ αργά για να τα πάρει πίσω.\nΤο εξοργισμένο βλέμμα της, μαύρο και απειλητικό, όπως η Νύχτα, έπεσε πάνω του, κάνοντάς τον να ανατριχιάσει. ''Μπορεί εσύ να μην είχες ποτέ τις καλύτερες σχέσεις με τον πατέρα σου, μα εγώ είχα!'' του αντιγύρισε, με τη φωνή της να στάζει δηλητήριο.\nΉξερε ότι τα λόγια της ήταν σκληρά, θυμίζοντας πληγές που προσπαθούσε εκείνος να κλείσει καιρό, μα δε μπορούσε να κρατήσει. Πάντα, η γλώσσα της ήταν πιο γρήγορη απ'το μυαλό της.\nΕκείνος για μια στιγμή την κοίταξε χαμένος. Ήταν πλέον σίγουρος ότι η Λεάννα μπροστά του απείχε πολύ απ'την Λεάννα τότε. Πώς θα μπορούσε μέσα στην καρδιά της να υπάρχει τόσο μίσος για αυτόν; ''Τέλος πάντων, δεν είναι αυτό που με τρώει τώρα. Ο πατέρας σου είναι ο τελευταίος που με ενδιαφέρει αυτήν την στιγμή'' αποκρίθηκε, αλλάζοντας θέμα, μα δεν γλίτωσε ένα θανατηφόρο αγριοκοίταγμα από την ίδια για τα λόγια του. ''Η οργή του πατέρα μου όταν μάθει ότι δεν περιμένεις παιδί με ανησυχεί'' εξηγεί τις σκέψεις του, αποφεύγοντας στο τέλος να βάλει οποιαδήποτε κτητική αντωνυμία.\nΗ Λεάννα τον κοιτά αμίλητη για λίγα λεπτά. Ο Βασιλιάς φημιζόταν για την λεπτή υπομονή του και την οργή του. Ήταν θέμα χρόνου να μάθει ότι σε εννέα φεγγάρια δεν επρόκειτο να έβλεπε τον μελλοντικό διάδοχο του θρόνου. Και όταν το μάθαινε... Δεν ήθελε να φανταστεί τις συνέπειες.\n''Δεν είμαι ζώο για να του δώσω διαδόχους!'' έσπασε τελικά, μη μπορώντας άλλο να κρατήσει την οργή της για αυτό το θέμα. Ο τρόπος που μιλούσαν και το θίγαν την εξόργιζε σε σημείο να θέλει να τρέξει μακριά και να τους παρατήσει όλους. Μα όχι... Ήταν αναγκασμένη να παίξει έναν ρόλο...\nΟ πρίγκιπας καταπίνοντας μια γουλιά κρασί, την κοίταξε. Δεν ήξερε πώς να τη βοηθήσει. Η γυναίκα μπροστά του, μπορεί όμορφη και ελεημονούσα και γλυκιά, μα ήταν γνωστό ότι δεν είχε όρια στη γλώσσα της. Ευτυχώς που δεν άρχισε να κάνει παράπονα στο τραπέζι! Μια μάχη ανάμεσα στον πατέρα του και σε αυτήν θα τον έβαζε σε διχασμό για το ποιον να προστατέψει πρώτο. Εκείνη... Ή το βασίλειο; ''Δε μπορείς να κάνεις κάτι για αυτό. Είμαστε δεμένοι και οι δύο. Μην το παίρνεις προσωπικά'' της είπε, πιο ειρωνικά από ότι ήθελε στο τέλος, κερδίζοντας άλλο ένα αγριοκοίταγμα από την ίδια.\n''Δεν είναι τα δεσμά που με εξοργίζουν'' άρχισε, κερδίζοντας την προσοχή του. ''Είναι ότι έχω έναν δειλό σύζυγο, ο οποίος δεν είναι άξιος να σταθεί απέναντι απ'τον πατέρα του και να υπερασπιστεί τις πεποιθήσεις του'' κατέληξε.\nΤο βλέμμα του αμέσως άλλαξε. Σκούρο χρώμα σκέπασε τις κόρες των ματιών του. Δεν ήξερε αν ήταν θυμός, θλίψη, η πληγωμένη περηφάνια του ή κάτι άλλο. Ίσως, να ήταν όλα αυτά. Μα, το σίγουρο ήταν ότι έστελνε απανωτές ανατριχίλες στη ραχοκοκαλιά της.\nΤα βήματά του αργά, σαν ένας λύκος που στρίμωχνε το θήραμα του σε μια γωνιά, πριν το τελειωτικό χτύπημα. Στάθηκε μπροστά της, ψηλός, επιβλητικός και επικίνδυνος. ''Δεν ξέρεις τίποτα".\nΕκείνη κάγχασε παρά τον φόβο της. Ένιωθε ότι το τραβούσε πολύ. Μα πάλι, ποτέ δεν είχε όρια το παιχνίδι τους. ''Δεν έχεις ιδέα πόσα ξέρω... Ράλφυ''.\nΟι μνήμες που ακολούθησαν το παρατσούκλι του ήταν πολλές και επικίνδυνες. Ικανές να γονατίσουν και τους δύο. Μα, κανείς δεν ήταν πρόθυμος να γονατίσει μπροστά στον άλλον. Όχι τώρα.\nΚάνοντας μεταβολή, την παράτησε για άλλη μια φορά μόνη στο δωμάτιό της, παρέα με το φεγγάρι, να παλεύει με αναμνήσεις. Μα, και εκείνος δεν απείχε πολύ. Λίγα μόνο μέτρα μακριά της, κλεισμένος στο δωμάτιό του, το ένα ποτήρι διαδεχόταν το άλλο. Το κόκκινο υγρό, όμως, κάθε άλλο παρά ικανό να διώξει τον πόνο του.\nΗ αυριανή μέρα θα ήταν δύσκολη. Το ίδιο και όσες ακολουθούσαν...


Σαν να το είχε προαποφασίσει | Goal News Cy\nΑ' ΚΑΤΗΓΟΡΙΑΑΠΟΕΛΣαν να το είχε προαποφασίσει\nΣαν να το είχε προαποφασίσει\nΠόσο συχνά βλέπουμε ποδόσφαιρο στην εποχή μας; Μέρα-νύχτα, όταν είσαι πολύ… μερακλής. Στην οθόνη μας έρχονται παιχνίδια από ποδοσφαιρικά πρωταθλήματα όλης της υφηλίου. Τόση πολλή μπάλα, που ακόμα και οι πιο φούρποι μπορούν να κορεστούν. Έχοντας μάλιστα το προνόμιο να ζούμε σε καιρούς που παρακολουθούμε σε εβδομαδιαία βάση τους κορυφαίους της εποχής μας, προεξάρχοντος των Λιονέλ Μέσι και Κριστιάνο Ρονάλντο, γίναμε πια πιο απαιτητικοί. Είναι σαν να τα έχουμε δει όλα και ενθουσιαζόμαστε πιο δύσκολα.\nΕ, λοιπόν, χθες ήταν η εξαίρεση. Μια στιγμή σπάνιας ποδοσφαιρικής ευφυΐας σε αγώνα κυπριακού πρωταθλήματος. Ο Γιώργος Εφραίμ υποδέχτηκε την μπάλα από την πάσα του Λούκας Σόουζα στο κέντρο του γηπέδου. Ακολούθως έκανε στροφή σαν να το είχε προαποφασίσει, με το κεφάλι πάνω, ζύγισε και σούταρε τόσο φυσιολογικά λες και βρισκόταν στο ύψος της περιοχής. Με το μακρινό ψηλοκρεμαστό σουτ από το… σπίτι του, ταπείνωσε τον Πάμπλο Κολίνα και συνέβαλε τα μέγιστα στη νίκη-ανατροπή εις βάρος της ΑΕΚ (3-1). Δεν άξιζε η χθεσινή τύχη στον Ισπανό κίπερ, ο οποίος είχε στο ενεργητικό του δύο καλές αποκρούσεις (Ορ 27′, Ζαχίντ 65′).\nΔΙΑΒΑΣΤΕ ΕΠΙΣΗΣ: Τι κοινό έχουν Εφραίμ, Κατελάρης και Κάρλος; (video)\nΟ Κύπριος διεθνής επιθετικός απέδειξε από τότε που φόρεσε τη φανέλα της Ομόνοιας και στη συνέχεια με τα γαλαζοκίτρινα, ότι μπορεί να σκοράρει με διάφορους τρόπους. Με δυνατά σουτ, με τεχνητά, με μονοκόμματα, με ψηλοκρεμαστά, με πέναλτι, με το δεξί, με το αριστερό, με το κεφάλι. Χθες πρόσθεσε στο ρεπερτόριό του και το «από τη μέση του γηπέδου». Μια καλλιτεχνία, ένα κομψοτέχνημα. Πλέον, το φιλοθεάμον ποδοσφαιρικό κοινό μπορεί να περιμένει τι άλλο μπορεί να επινοήσει το αστείρευτο ταλέντο του Γιώργου Εφραίμ.


Κορωναϊός: Η ΕΕ στηρίζει την ανάκαμψη του τουριστικού τομέα - PagasitikosNews\nΒρίσκεστε εδώ: ΚΕΝΤΡΙΚΗ / Uncategorized / Κορωναϊός: Η ΕΕ στηρίζει την ανάκαμψη του τουριστικού τομέα\nΗ Επιτροπή στηρίζει τα κράτη μέλη που αντιμετωπίζουν τον αντίκτυπο του κορωναϊού στον τουριστικό τομέα.\nΣε χθεσινή τηλεδιάσκεψη των υπουργών της ΕΕ, συζητήθηκαν οι επιπτώσεις της έξαρσης του κορονοϊού στην τουριστική βιομηχανία, τα μέτρα μετριασμού και η στρατηγική ανάκαμψης για το οικοσύστημα του τουρισμού, που είναι ένας από τους τομείς που έχουν πληγεί περισσότερο από την κρίση.\nΗ Επιτροπή παρουσίασε τα μέτρα που έχουν ήδη ληφθεί για τη στήριξη του τομέα, καθώς και τον σχεδιασμό της κοινής αντίδρασης της ΕΕ για την ανάκαμψη του οικοσυστήματος του τουρισμού.\nΣτο πλαίσιο αυτό, η Επιτροπή θα προτείνει μέτρα για την περαιτέρω παροχή βοήθειας στον τομέα του τουρισμού ενόψει της θερινής περιόδου. Μεταξύ των μέτρων αυτών, η Επιτροπή εξετάζει πρωτόκολλα που πρέπει να διέπουν την ασφαλή λειτουργία των τουριστικών εγκαταστάσεων σε ολόκληρη την ΕΕ.\nΟ Τιερί Μπρετόν,επίτροπος Εσωτερικής Αγοράς, δήλωσε: «Θα χρειαστούν πρωτοφανείς πόροι για να ξεπεραστεί αυτή η κρίση. Υπάρχει ανάγκη για έναν ισχυρό προϋπολογισμό της ΕΕ, ώστε να ξεκινήσει η πορεία προς την ευρωπαϊκή ανάκαμψη και μια ισχυρότερη και ανθεκτικότερη Ένωση. Θα χρειαστούμε ταχεία δράση, πραγματισμό και δημιουργικότητα για την ανάκαμψη και την οικοδόμηση μιας ανθεκτικής και βιώσιμης τουριστικής βιομηχανίας. Πάνω απ’ όλα, όμως, η κρίση αυτή απαιτεί αλληλεγγύη. Καμία χώρα δεν μπορεί από μόνη της να ξεπεράσει αυτή την κρίση.»\nΗ Επιτροπή εγκρίνει δέσμη μέτρων για τις τράπεζες ώστε να διευκολυνθεί\nη χορήγηση δανείων σε νοικοκυριά και επιχειρήσεις στην ΕΕ\nΟι κανόνες που τέθηκαν σε εφαρμογή μετά τη χρηματοπιστωτική κρίση κατέστησαν τις τράπεζες της ΕΕ ανθεκτικότερες και καλύτερα προετοιμασμένες για να αντιμετωπίσουν τους κραδασμούς της οικονομίας.\nΣτη σημερινή ανακοίνωση υπενθυμίζεται ότι οι κανόνες της ΕΕ επιτρέπουν στις τράπεζες και στις εποπτικές τους αρχές να ενεργούν με ευέλικτο αλλά υπεύθυνο τρόπο κατά τη διάρκεια οικονομικών κρίσεων, για τη στήριξη των πολιτών και των επιχειρήσεων, ιδίως των μικρομεσαίων. Επίσης, με τον σημερινό κανονισμό, τίθενται σε εφαρμογή ορισμένες στοχευμένες αλλαγές προκειμένου να μεγιστοποιηθεί η ικανότητα των πιστωτικών ιδρυμάτων για χορήγηση δανείων και απορρόφηση ζημιών λόγω της πανδημίας του κορονοϊού, ενώ παράλληλα διασφαλίζεται η συνεχιζόμενη ανθεκτικότητά τους.\nΟ Βάλντις Ντομπρόβσκις, εκτελεστικός αντιπρόεδρος για μια Οικονομία στην Υπηρεσία των Ανθρώπων, δήλωσε τα εξής: «Στηρίζουμε όσο το δυνατόν περισσότερο τα νοικοκυριά και τις επιχειρήσεις για την αντιμετώπιση των οικονομικών επιπτώσεων του κορονοϊού. Ο τραπεζικός τομέας μπορεί να κάνει πολλά για να βοηθήσει. Αξιοποιούμε πλήρως την ευελιξία των τραπεζικών κανόνων της ΕΕ και προτείνουμε στοχευμένες νομοθετικές αλλαγές για να δώσουμε τη δυνατότητα στις τράπεζες να κρατήσουν ανοιχτές τις στρόφιγγες ρευστότητας, έτσι ώστε τα νοικοκυριά και οι επιχειρήσεις να έχουν πρόσβαση στη χρηματοδότηση που χρειάζονται. Σύντομα, θα εγκαινιάσω συζητήσεις στρογγυλής τραπέζης, φέρνοντας σε επαφή εκπροσώπους των καταναλωτών και των επιχειρήσεων με εκπροσώπους του χρηματοπιστωτικού τομέα, ώστε να αντιμετωπιστούν οι πλέον επείγουσες ανάγκες των πολιτών και των επιχειρήσεών μας.»\nΗ προέδρος φον ντερ Λάιεν\n«Ο κορωναϊός μάς επηρεάζει όλους μας. Αλλάζουμε τον τρόπο ζωής μας για να προστατεύσουμε την υγεία τη δική μας και των γύρω μας. Ίσως μας λείπουν πολλά πράγματα που αγαπάμε.\nΜπορεί να κατανοούμε και να ελέγχουμε καλύτερα τον κορωναϊό, δεν ισχύει όμως το ίδιο και για την κλιματική αλλαγή. Η θέρμανση του πλανήτη μας συνεχίζεται και θα αυξηθεί ακόμη περισσότερο όσο συνεχίζουμε να καίμε ορυκτά καύσιμα.\nΤο ΕΚΒ για την Παγκόσμια Ημέρα για την Υγεία και Ασφάλεια στην Εργασία\n28 Απριλίου 2020 - 14:05 Από Τριαντάφυλλος Γαβρινιώτης


Ταβέρνα Πινακωτή, Τρίκαλα Κορινθίας\nΕστιατόριο Διόνυσος, Όρμα Πέλλας\nΕστιατόριο Γεράνια, Νάουσα\nΚόκκινα Πιθάρια, Βυτίνα\nΚληματαριά Μεζεδοποτείον, Τρίκαλα\nΤο Χάνι, Τρίκαλα\nΤαβέρνα Κισσός, Στενή Ευβοίας\nΤαβέρνα του Μπαρμπαμιχάλη, Σαμαρίνα Γρεβενών\nΕστιατόριο Κάπαρη, Σπάρτη\nΤαβέρνα Πέρασμα, Καλαμπάκα\nΤαβέρνα Χαγιάτι, Καρπενήσι\nΤαβέρνα Όλυμπος, Παλαιός Παντελεήμονας\nΤαβέρνα Ου Μπλέξεις, Ζατούνα\n20905 Επισκέψεις στο άρθρο\nH Τσικνοπέμπτη έρχεται και σημαίνει ψήσιμο, κάρβουνο και διασκέδαση. Είναι ωραίο το να είσαι εσύ ο ψήστης, αλλά είναι ακόμα καλύτερο να κάθεσαι και να απολαμβάνεις.\nΤο Autotriti Touring προτείνει για σας πιο κάτω τις κορυφαίες επιλογές για την Τσικνοπέμπτη αν ο δρόμος σας σας βγάλει στις περιοχές τους ή αν ακόμα καλύτερα ταξιδέψετε με κίνητρο αυτές. Εμείς σας τα προτείνουμε ανεπιφύλακτα και να είστε σίγουροι πως δεν θα χάσετε!\nΔείτε με ένα κλικ πού να μείνετε στην κάθε περιοχή\nΑτόφιες ελληνικές γεύσεις\nΣτην Ταβέρνα Πινακωτή στα Τρίκαλα Κορινθίας θα γευτείτε ατόφιο ελληνικό φαγητό με γνήσιες γεύσεις για μια υπέροχη και ανεπενάληπτη Τσικνοπέμπτη. Διαλεκτά και επιλεγμένα υλικά θα αποτελέσουν το μεσημεριανό ή το δείπνο σας με ιδιαίτερη προσοχή στα ποιοτικά κρέατα.\nΣτην πανέμορφη Στενή Ευβοίας η ταβέρνα Ο Κισσός σας περιμένει να τσικνίσετε απολαμβάνοντας σουβλιστά και κρεατικά που θα σας κάνουν να νιώσετε ο απόλυτος καλοφαγάς.\nΤρεις γενιές ποιότητας\nΑπό το 1953 η παραδοσιακή - οικογενειακή ταβέρνα του Μπαρμπα Μιχάλη στη Σαμαρίνα Γρεβενών μαθαίνει σε όλους τους επισκέπτες της τον «ορισμό του καλού κρέατος». Συνεχίζει με τις παραδοσιακές συνταγές και σερβίρει πρωϊνό, παραδοσιακά ψητά σούβλας - της ώρας, κυνήγι,τσίπουρο - ούζο - ρακόμελο - ποτό με εκλεκτούς μεζέδες και πολλά άλλα.\nΣτην ταβέρνα Χαγιάτι στον οικισμό του Γαύρου στο Καρπενήσι συνδυάζεις την καθαρή βουνίσια ατμόσφαιρα με τις γεύσεις που σπάνε τη μύτη σου. Ήρθε η ώρα να τιμήσεις τις παραδοσιακές ρουμελιώτικες συνταγές. Η διακόσμηση και το ζεστό περιβάλλον σε συνδυασμό με την εξυπηρέτηση, σας προδιαθέτουν θετικά για το παραδοσιακό, καλομαγειρεμένο και σπιτικό φαγητό που ακολουθεί.\nΓεύσεις που τα σπάνε\nΣτην κεντρική πλατεία του χωριού της Ζάτουνας, θα βρείτε ένα φιλόξενο ζεστό και παραδοσιακό μαγαζί με ξεχωριστά πιάτα και μοναδικές δημιουργίες από αγνά και φρέσκα υλικά του τόπου. Tο Ου Μπλέξεις, με συντροφιά την σόμπα τον χειμώνα κάνει την εμπειρία της εξόρμησης σας αξέχαστη στο μικρό κουτούκι.\nΕπίγειος γευστικός παράδεισος\nΣτο Εστιατόριο Κάπαρη στην καρδιά της Σπάρτης οι ιδιοκτήτες μοιράζονται την αγάπη τους για το καλό φαγητό. Με εξυπηρέτηση που θα σας κάνει να νιώσετε σαν επίγειος παράδεισος και με ζεστή ατμόσφαιρα. Οι, φτιαγμένες με μεράκι, γεύσεις θα σας δώσουν μια υπέροχη Τσικνοπέμπτη.\nΣε μαγικούς προορισμούς γεύσεων\nΣτο Εστιατόριο Διόνυσος στους πρόποδες του Καϊμάκτσαλαν στην Όρμα Πέλλας μόλις 3 χιλιόμετρα από τα Λουτρά Πόζαρ ταξιδεύει τους πελάτες της σε μαγικούς προορισμούς γεύσεων. Όλα αυτά και πολλά άλλα κάτω από τα υπεραιωνόβια πλατάνια.\nΚρέατα υψηλής ποιότητας\nΕδώ και χρόνια η οικογενειακή ταβέρνα «Το Πέρασμα» στην Καλαμπάκα σας προσφέρει πάντα τα καλύτερα πιάτα και γευστικότατες σούπες χρησιμοποιώντας τα πιο αγνά υλικά και τα καλύτερα κρέατα.\nΓια αλλιώτικες γεύσεις\nΤα Κόκκινα Πιθάρια αποτελούν διαχρονική επιλογή για φαγητό στο πιο κεντρικό σημείο της πανέμορφης Βυτίνας. Ο επισκέπτης έχει την τύχη να δοκιμάσει σύγχρονες μαγειρικές τάσεις σε πιάτα από κυνήγι και όχι μόνο. Το αρμονικό μενού συνδυάζε την παράδοση με τη New Age Mediterranean κουζίνα.\nΓνήσια κουζίνα για καλοφαγάδες\nΤσικνοπέμπτη στο πιο όμορφο χωριό του Ολύμπου, τον ξακουστό Παλαιό Παντελεήμονα. Σε ένα άνετο και ζεστο περιβάλλον η Ταβέρνα Όλυμπος υπόσχεται και προσφέρει γνήσια, παραδοσιακή, ελληνική κουζίνα σε πολύ προσιτές τιμές.\nΜεράκι και φαντασία στο πιάτο σας\nΗ ταβέρνα Κληματαριά στα Τρίκαλα προσφέρει παραδοσιακή ελληνική κουζίνα και μεζέδες, έχοντας πιστούς πελάτες από τα πρώτα χρόνια της λειτουργίας της. Οι γεύσεις διαδέχονται η μια την άλλη με προσεγμένα πιάτα στα οποία τα φρέσκα βιολογικά κρέατα έχουνε τον πρωταγωνιστικό ρόλο.\nΜεγάλη ποικιλία παραδοσιακών γεύσεων\nΗ παραδοσιακή ταβέρνα «Το Χάνι» στα Τρίκαλα είναι έτοιμη να σας φιλοξενήσει. Με τις καλύτερες ετικέτες κρασιών, πλούσιο ποιοτικό μενού και ζεστό ανανεωμένο χώρο, θεωρείται σημείο αναφοράς για το πολύ καλό φαγητό και τις εξαιρετικές αρχιτεκτονικές παρεμβάσεις.\nΤοπικές σπεσιαλιτέ σε περιβάλλον καρτ ποστάλ\nΜέσα στο Αλσος του Αγίου Νικολάου της Νάουσας, στο χώρο όπου με τη βοήθεια της υδάτινης δύναμης, λειτουργούσε παλιά η πρώτη Ντριστέλα, δημιουργήθηκε το εξοχικό εστιατόριο Γεράνια. Στους απέραντους χώρους του σερβιριστείτε εδέσματα της ώρας και πλήθος μεζέδων, παρέα με τσίπουρο ή κρασί.\nTags:\tΒΥΤΙΝΑ - ΔΗΜΗΤΣΑΝΑ - ΣΤΕΜΝΙΤΣΑ - ΛΑΓΚΑΔΙΑ, ΓΡΕΒΕΝΑ, ΓΥΘΕΙΟ - ΜΑΝΗ - ΛΑΚΩΝΙΑ, ΕΔΕΣΣΑ, ΚΑΡΠΕΝΗΣΙ, ΝΑΟΥΣΑ - 3-5 ΠΗΓΑΔΙΑ, ΟΡΕΙΝΗ ΚΟΡΙΝΘΙΑ, ΠΑΤΡΑ - ΑΙΓΙΟ - ΖΑΡΟΥΧΛΑ, ΠΕΡΤΟΥΛΙ - ΕΛΑΤΗ - ΝΕΡΑΙΔΟΧΩΡΙ, ΠΙΕΡΙΑ - ΟΛΥΜΠΟΣ\nΛες κι είσαι στο Παρίσι: Βόλτα πλάι στο ποτάμι\nΗ πιο «ταξιδιάρικη» πόλη της Ελλάδας


Εκτός λειτουργίας λόγω εργασιών η μεγάλη πισίνα στο κολυμβητήριο του Δ.Δ.Κ. Αγρινίου | Νέα από το Αγρίνιο και την Αιτωλοακαρνανία-AgrinioLike\nHome Αγρίνιο Εκτός λειτουργίας λόγω εργασιών η μεγάλη πισίνα στο κολυμβητήριο του Δ.Δ.Κ. Αγρινίου\nΕκτός λειτουργίας λόγω εργασιών η μεγάλη πισίνα στο κολυμβητήριο του Δ.Δ.Κ. Αγρινίου\n1/07/2020 Αγρίνιο Edit\nΑπό το Δημοτικό Αθλητικό Κέντρο Αγρινίου «Μιχάλης Κούσης» ανακοινώνεται ότι δεν θα λειτουργήσει η μεγάλη κολυμβητική πισίνα μέχρι να ολοκληρωθούν τεχνικές εργασίες. Λειτουργεί κανονικά η μικρή κολυμβητική πισίνα.


Φτιάχνεις ντουλάπες; Φέρε μπροστά οτιδήποτε έχει κρόσσια! (& 11 θεϊκές lowbudget αγορές) | Magnesia.TV\nΑρχική Style Μόδα Φτιάχνεις ντουλάπες; Φέρε μπροστά οτιδήποτε έχει κρόσσια! (& 11 θεϊκές lowbudget αγορές)\nΤώρα πιο πολύ από κάθε άλλη φορά έχουμε ανάγκη από πινελιές που θα χαρίσουν στο στυλ μας ζωηρό DNA και θα κάνουν τη διάθεσή μας να πάρει φωτιά.\nΠροηγούμενο άρθροΈνας μοναδικός Σταυρός στο «άγνωστο» σε πολλούς εκκλησάκι της Παναγίας Πορταρέας!\nΕπόμενο άρθροΣκόπελος: Ενημέρωση του δήμαρχο Σταμάτη Περίσση για τα τρέχοντα έργα στο νησί…


Η κριτική των παικτών του Ολυμπιακού: «Τρένο» ο Μασούρας, ποιότητα ο Ναουέλ - Fosonline\nΗ κριτική των παικτών του Ολυμπιακού: «Τρένο» ο Μασούρας, ποιότητα ο Ναουέλ\nΠέμπτη, 27 Σεπτεμβρίου 2018 23:34\nΟ Ολυμπιακός επιβλήθηκε με 1-0 του Λεβαδειακού χάρη σε γκολ του Μάνου και μπήκε με το δεξί στις υποχρεώσεις του στο κύπελλο Ελλάδας.\nΟι «ερυθρόλευκοι» ήταν σαφώς ανώτεροι των αντιπάλων τους, όμως κέρδισαν με το... φτωχό 1-0, αφού ο Μπάγιτς έκανε πολλές σωτήριες επεμβάσεις.\nΔιαβάστε αναλυτικά την κριτική των παικτών:\nΣΑ: Όσες φορές χρειάστηκε φώναξε “παρών”. Στο 17' στο φάουλ του Μανγκά, αλλά κυρίως στο 43' στη διπλή προσπάθεια των Ιωαννίδη και Γιακουμάκη. Σταθερός με λίγα λόγια.\nΜΑΣΟΥΡΑΣ: Από τους παίκτες που ξεχώρισαν. Πήγαινε πάνω-κάτω, όργωσε όλη τη δεξιά πλευρά, σε γενικές γραμμές δεν αντιμετώπισε πρόβλημα με τον προσωπικότητα του αντίπαλο, ενώ του πιστώνεται σίγουρα η σέντρα πάρε-βάλε που έδωσε στη φάση του γκολ του Μάνου στο 68'. Είχε άλλη μία καλή σέντρα στο 38', πάλι στον Μάνο που δεν κατάφερε να σκοράρει.\nΜΙΡΑΝΤΑ: Σου δίνει μία εντύπωση ότι είναι έτοιμος τόσο για το καλύτερο, όσο και για το χειρότερο σενάριο. Αστάθεια με λίγα λόγια. Δεν είναι από τις εμφανίσεις που θα τις θυμάται ευχάριστα, χωρίς να έχει κάνει τόσο χοντρό λάθος. Απλώς, εμφανίζει σημάδια ανισορροπίας στο παιχνίδι του.\nΣΙΣΕ: Επέστρεψε δυναμικά και κυρίως αντιμετώπισε με την απαιτούμενη σοβαρότητα ένα παιχνίδι, το οποίο υπό άλλες συνθήκες θα το είχε αντιμετωπίσει για... χαβαλέ. Δεν έκανε τρέλες, ούτε επιπολαιότητας. Δείγμα του ότι ήθελε σήμερα να δείξει στον Μαρτίνς ότι μπορεί να τον υπολογίζει περισσότερο. Μέσα σ' όλα είχε και μία κεφαλιά στο 20' που μπλόκαρε ο γκολκίπερ του Λεβαδειακού.\nΚΟΥΤΡΗΣ: Ξαναγύρισε στα γήπεδα μετά από πέντε μήνες και έδειξε ότι θέλει ακόμη το χρόνο του για να απειλήσει τον Τσιμίκα. Είχε αρκετά ανεβοκατεβάσματα και θα μπορούσε να γράψει στο ενεργητικό του και μία ασίστ στον Χασάν στο 77', αν ο Αιγύπτιος δεν πλάσαρε πάνω στα σώματα με εξουδετερωμένο τον Μπάγιτς. Έδειξε όμως ότι χρειάζονται κι άλλες μέρες για να επανέλθει στα επίπεδα που τον είχαμε συνηθίσει.\nΓΚΙΓΙΕΡΜΕ: Από τους παίκτες που ξεχώρισαν. Σοβαρός, χωρίς πολλά “φρου-φρου” και με μετρημένες κινήσεις στο δημιουργικό κομμάτι. Θα μπορούσεπάντως να βάλει μία γκολάρα στο 89'. Όσο για την ανασταλτική του συμπεριφορά; Ο Βραζιλιάνος δείχνει να την ξέρει καλά τη θέση του “κόφτη”. Δεν μπορεί να είναι τυχαία οι γεμάτες σεζόν που έγραψε στην Λα Κορούνια και μάλιστα σε επίπεδο Primera Division.\nΑΝΔΡΟΥΤΣΟΣ: Επανεμφανίστηκε στις προπονήσεις, “πρώτη” και σε επίσημο ματς. Ο Θανάσης που έπαιξε δίπλα στον Γκιγιέρμε έτρεξε αρκετά και βοήθησε τόσο επιθετικά, όσο και ανασταλτικά. Του λείπουν όμως παιχνίδια και προπονήσεις με την πρώτη ομάδα, κάτι που φάνηκε στο δεύτερο ημίχρονο με αποτέλεσμα να αντικατασταθεί.\nΤΟΥΡΕ: Είχε αρκετές καλές στιγμές ο Γιάγια και περιμένει πώς και πώς τη διακοπή του Οκτωβρίου για να δουλέψει ακόμα περισσότερο, να κερδίσει ακόμα περισσότερο χρόνο και να ενσωματωθεί πλήρως στις αγωνιστικές υποχρεώσεις του Ολυμπιακού. Στο 22' είχε ένα καλό σουτ που έφυγε ελάχιστα άουτ, αλλά σε γενικές γραμμές μπορούσε να διακρίνει ο οποιοσδήποτε ότι στα χαφ (πίσω από τον Μάνο συγκεκριμένα) υπήρχε ένας Τουρέ που ακόμα και με σβηστές μηχανές έδειξε την τεράστια κλάση του.\nΒΡΟΥΣΑΪ: Είχε καλή συνεργασία με τον Μασούρα, τον βοήθησε αρκετά στο πρώτο ημίχρονο και η παρουσία του Τουρέ να φανεί περισσότερο σε κάποια “τριγωνάκια” που έκανε. Σε γενικές γραμμές ήταν ένα ενοχλητικό... μαμούνι στα άκρα της άμυνας του Λεβαδειακού.\nΝΑΟΥΕΛ: Μπήκε καλά, μπήκε δείχνοντας ότι πατάει γερά στα πόδια του, όμως, κάπου στην πορεία έδειξε να ψάχνεται. Δείχνει ότι είναι ένας ποιοτικός ποδοσφαιριστής με την μπάλα στα πόδια, που του αρέσει και να κάνει την παραπάνω ντρίμπλα, αλλά και να παίζει με τη μία. Κλασικός εξτρέμ δηλαδή. Ίσως θα μπορούσε να βοηθήσει περισσότερο δημιουργικά. Από πλευράς ετοιμότητας δεν είναι ακόμη σε θέση να διεκδικήσει φανέλα βασικού σε πιο σοβαρά παιχνίδια.\nΜΑΝΟΣ: Το έψαξε πολύ το γκολ. Ήταν μέσα στις φάσεις, αλλά με την τρίτη κατάφερε να σκοράρει. Αρχικά ο Μπάγιτς του είπε “όχι” στο 38' και στο 45', αλλά στο 68' ο γκολκίπερ του Λεβαδειακού δεν μπορούσε να αντιδράσει. Ο Μάνος έδωσε πολλές βοήθειες και στην πίεση που άσκησε ψηλά ο Ολυμπιακός, ενώ δεν ήταν και λίγες οι φορές που λίγο έλειψε να δημιουργήσει σοβαρές προϋποθέσεις για γκολ στη συνεργασία που είχε στο πρώτο ημίχρονο με τον Γιάγια.\nΝΑΤΧΟ: Μπήκε περισσότερο γιατί έπρεπε αναγκαστικά να βγει ο Τουρέ, αλλά και για να πάρει κι εκείνος κάποια λεπτά συμμετοχής παραπάνω. Ο Ισραηλινός δεν είναι ακόμα σε θέση να βγάλει 90λεπτα. Παίζει με μία ταχύτητα πιο κάτω από τους υπόλοιπους, έχοντας ως κύριο “όπλο” το μυαλό και την ποδοσφαιρική του οξυδέρκεια. Μετά τη διακοπή του Οκτωβρίου θα βοηθήσει περισσότερο.\nΧΑΣΑΝ: Στη Ν. Σμύρνη ήταν ήρωας, αλλά απόψε με τον Λεβαδειακό έχασε μία καλή φάση στο 77' που για έναν φορ έπρεπε να αναγκάσει τον αντίπαλο τερματοφύλακα να μαζέψει την μπάλα από τα δίχτυα του. Το καλό με τον Αιγύπτιο είναι ότι δεν αφήνει καμία μπαλιά να πάει χαμένη...\nΠΑΡΝΤΟ: Μπήκε στο 83' αντί του Ναουέλ, περισσότερο για να ξεκουράσει τον Ναουέλ. Δεν πρόλαβε να δείξει και πολλά πράγματα.


«Λήτης: Συνάντηση με τον Ζωντανό Θρύλο του Ελληνικού Ροκ», γράφει ο Νάσος Καββαθάς - InTownPost\n21 Ιανουαρίου, 2020 4 Μαΐου, 2019\n«Κι αν δεν έρθουν καλύτερες μέρες, θα αγαπήσω αυτές εδώ όπως είναι»\nΕίχα σκοπό να φέρω την Maggie Reilly μετά το φετεινό καλοκαίρι. Έκανα κάπως αισθητές τις προθέσεις μου και – πόσο γρήγορα συνέβησαν όλα – να, η αφίσα της. Δεν ήθελα καν να πάω.\nΌμως, συμπτωματικά, μια μέρα πριν την εμφάνισή της στο «Κύτταρο» με παίρνει τηλέφωνο ο παλιός συνεργάτης και πιστός κιθαρίστας του Λήτη, ο Αργύρης ο Κιούσης. Το «Κύτταρο» είναι το 2ο σπίτι του Λήτη, εκεί συναντιόμαστε συνήθως. Εκεί, στα δεξιά απ’ το stage ως συνήθως, η ωραία μας παρέα, αυτή τη φορά με την προσθήκη κι άλλων αγαπημένων προσώπων, ο Κώστας, η Βέρα.\nΦωτογραφίες: Νάσος Καββαθάς\nΗ κουβέντα μας ξεκινάει ήδη, είχαμε να τα πούμε κανα δυό μήνες. Σαν οικοδεσπότης είναι ο Λήτης εδώ, λάμποντας λες μέσα στον φυσικό του χώρο, κερνάει μπύρες, εκείνος δεν πίνει πια, ένα ζωντανό, καλοδιατηρημένο παρά τις κακουχίες, άγαλμα του ελληνικού ροκ, ωραίος, στυλάτος, ευγενής, αυθεντικός. Η Maggie Reilly ξεκινάει με το «Foreign Affair». Μερικά τραγούδια μετά ο Λήτης μου λέει: «Με σεβασμό στην κοπέλα, δεν είναι ότι δεν είναι καλή, καταλαβαίνω, αλλά δε θα κάτσω μέχρι το τέλος. Να, δεν είναι το είδος που μ’ αρέσει. Εγώ μεγάλωσα με Deep Purple, Rolling Stones. Οι Led Zeppelin είναι από τις αγαπημένες μου μπάντες. Κι οι Clash, μου αρέσανε».\nΚαι μας παίρνει η μπάλα να λέμε για συναυλίες που έχουμε πάει.\n«Ναι, είχα δει τον Chuck Berry τότε».\nΔε θυμόμουν καν ότι είχε έρθει στην Ελλάδα ο Chuck Berry. Επικαλούμαστε κι άλλα αντίστοιχα ροκ δαιμόνια: τον Jerry Lee Lewis τότε στο Καλλιμάρμαρο, α, και τότε που πήρα συνέντευξη από τον Screaming Jay Hawkins, (την τελευταία της ζωής του!), στο πλαίσιο της ταινίας που του έκανε ο συχωρεμένος ο Νίκος Τριανταφυλλίδης, μπήκανε και μέσα στην ταινία κάποιες απ’ τις απαντήσεις του, (‘I put a spell on me’, 2000). Έπαιξε και δυο βραδιές στο «Ρόδον». Βεβαίως κι ήταν κι ο Λήτης εκεί.\nΛήτης: Είχα συναντήσει και τον John Cambell τότε, στο «Ρόδον».\nΝάσος: Ναι; Του μοιάζεις! Ινδιάνος δεν ήταν;\nΛ: Ναι, Ινδιάνος. Φοβερή slide κιθάρα. Ήταν τότε να ξανάρθει στο Λυκαβηττό και πέθανε, 48 χρονών.\nΠριν από μερικά χρόνια ο Λήτης είχε κλονιστεί από τον πρόωρο χαμό της τότε συντρόφου του (κι από όλα τ’ άλλα μαζί) και πέρασε ένα διάστημα σε ψυχική κατάπτωση, νοσηλευόμενος μάλιστα για κάμποσο καιρό. Άτρωτος, επέστρεψε στη ζωή και στη δράση. Τα καλά του νέα μου είχαν δώσει αληθινή, εύφορη χαρά.\n2017: Το comeback στο «Κύτταρο»\nΈκανα το comeback το 2017, εδώ στο Κύτταρο, μαζί με όλες τις άλλες μπάντες, sold out. Κι από τότε πολλές εμφανίσεις, Αθήνα και επαρχία. Το 2018 στο «Αν», που κατέβασα και τα παντελόνια μου και έφτασαν να γράφουν στην Espresso, να λένε στις κατινο-εκπομπές και να γίνεται viral.\nΟ Λήτης φεύγει λίγο πριν το encore της Maggie Reilly με το «Moonlight Shadow». Σε λίγη ώρα συνεχίζουμε τη συζήτηση στο σπίτι του, σε απόσταση περπατήματος από το «Κύτταρο». Συνεννοούμαστε πως θα ανταλλάξουμε υλικό, φωτογραφίες, μέσω του γιου του του Φίλιππου.\nΔεν είμαι όμως ένας που να κάτσω και να κολλήσω σ’ έναν υπολογιστή. Θέλω να ζήσω, να ανασάνω, να μυρίσω τη ζωή γύρω μου, να βγω έξω να τη ζήσω με ανθρώπους. Να, τις προάλλες κάναμε συναυλία, κανονική μπάντα, εδώ, στην Αχαρνών, έξω από ένα μανάβικο(!). Ήρθανε κανάλια, μαζεύτηκε κόσμος, έκλεισε ο δρόμος. Σας έκανε διάσημους λέγανε στο μανάβικο.\nΔε γίνεται να μην αγαπήσεις τον Λήτη, αν είσαι τυχερός και τον συναπαντήσεις στα «στραβοδρόμια» που χαρτογραφούν το χώρο στον οποίο στέκει ως ένας απ’ τους last men standing.\nΕλληνικό Ροκ. Ένας Έλληνας Lemmy θα μπορούσε να πει κανείς, τίποτα να ζηλέψει από αντίστοιχους μυθικούς (δήθεν ή όχι) ξένους ρόκερς. Λήτης & Ιζόλδη, Λήτης & Τρυκ, Λήτης & Σκιάχτρα.\nΕδώ και χρόνια «Πρύτανης» του Streetwise University όπως λέω, φίλος και συνδημιουργός με τον Παύλο Σιδηρόπουλο, τον Νικόλα Άσιμο, τον Τζίμη Πανούση, τον Πουλικάκο, τον Γκαϊφύλλια, τον Σκορδίλη, τον Woody και τον Δημητράκα απ’ τους Panx Romana, (επίσης last men standing), κατά ντουζίνες μπαίνουν και βγαίνουν στη συζήτησή μας ένα σωρό άλλα ονόματα κι επώνυμα.\nΔεν είναι μόνο ονόματα, είναι άνθρωποι, καλλιτέχνες, κάποιοι ποτέ δε γνώρισαν την εκτίμηση που δικαιούνται. Κάποιοι σκαιές φιγούρες. Κάποιοι καλά παιδιά. Ατέλειωτες ιστορίες, απίστευτες, αλλά πιο αληθινές απ’ ότι απίστευτες. Μιζέριες και highlights, δίπλα-δίπλα. Τότε..\n«..στην επιστράτευση. Ποιόν πετυχαίνω εκεί; Τον Αντώνη τον Λόξα, τον ντράμερ της Μαρινέλλας, που έφυγε μετά Αμερική. Φτιάξαμε μουσικό σχήμα και ανεβαίνανε στα τραπέζια οι γαλονάδες».\nΜπρος και πίσω στο χρόνο, το ’70 που έπαιζε μπάσο, το ’81 που βγήκε ο πρώτος δίσκος, φέτος, αύριο. Χρόνος τύπου Αϊνστάϊν, μια γλιστερή ψευδαίσθηση. Ε, βέβαια, δεν είμαστε άγνωστοι, να κάτσουμε να παριστάνουμε τον δημοσιογράφο και τον συνεντευξιαζόμενο. Λέμε για τότε, το 2006, που παίζαμε μαζί στην Κρήτη, για κοινούς φίλους και συνεργάτες, για σουρρεαλιστικές συναλλαγές με τον τύπο στο «Ελληνικόν», για αχαριστίες και για λαμπρές στιγμές. Ή στο πάλαι ποτέ «Rollers» στο Περιστέρι, όπου έπαιζε λάϊβ και υπήρχε τεράστια πίστα για roller skates.\nΑν απομαγνητοφωνούσα τη συζήτηση θα θέλαμε 40 σελίδες. Τουλάχιστον. Η μεταμεσονύχτια φωτογράφιση που ακολούθησε υπό αντίξοες συνθήκες (κομμένο ηλεκτρικό), ήταν εξίσου απολαυστική εμπειρία.\nΝέα τραγούδια και βιβλίο\n«Έχω 17-18 καινούργια τραγούδια και τα βάζω στούντιο αυτές τις μέρες». Δράττεται της ευκαιρίας και θυμίζει κάποιες λεπτομέρειες στον Αργύρη για τις επερχόμενες ηχογραφήσεις.\n«Και βέβαια, την αυτοβιογραφία μου που ετοιμάζω αυτόν τον καιρό».\nΜάλιστα, αυτό είναι νέο. Αυτό θα είναι ένα βιβλίο που θα γίνει απαραίτητο στην βιβλιοθήκη για το ελληνικό ροκ. Η ευκαιρία κάποιου/ας να απολαύσει τον χειμαρρώδη, γενναίο και συνάμα χιουμοριστικό λόγο του κυρίου Νίκου Σάνη, κατά κόσμον Λήτη.\n«Ήμουν αλκοολικός και γυναικάς. Ήμουν νευρικός και είμαι ακόμα. Έγραψα τραγούδια με στίχο που δεν έχει τολμήσει κανείς και μουσικά έβαζα στοιχεία πρωτοποριακά. Και ποτέ δε διαφήμισα τα ναρκωτικά».\nΝέα τραγούδια και ένα βιβλίο αυτοβιογραφία λοιπόν στα σκαριά για έναν καλλιτέχνη που επανειλλημένα πρωτοτύπησε στα ελληνικά μουσικά πράγματα. Σ’ έναν στοιχειωδώς λογικό κόσμο, το κοινό θα άκουγε, μελέταγε, διασκέδαζε με τους καλούς του καλλιτέχνες, όχι με τα διαφημισμένα «σκυλιά» κάθε λογής, παντού.\nΚι αν αυτά εδώ είναι τα «dog years» για τη μουσική του mainstream, να τι λέει ο Λήτης στο βιογραφικό του σημείωμα στη σελίδα του στο facebook (https://www.facebook.com/Litisgr):\nΣχέδια για το μέλλον: Κι αν δεν έχουν έρθουν καλύτερες μέρες θα αγαπήσω αυτές εδώ όπως είναι!\nΚάτι που δεν μετάνιωσα: Το ότι δεν έγινα ποτέ σκύλος κι ας πείνασα σα σκύλος…\nΟ Δράκος Του Πάρκου (Happening Records) 1981\nΗ Αράχνη – Γαλάζια Μηχανή (Happening Records) 1982\nΠοδανά (EMI) 1983\nΧαρακίρι (Sakaris Records) 1988\nΝυχτώνει (Atlantis Records) 2005\nΧρυσοί Δίσκοι: Ούτε Τσίγκινος (Μόνο Έναν Ασημένιο της Μαμάς)\nΕπιτυχία στο Εξωτερικό: Ό,τι και στο Εσωτερικό\nΕπιτυχία στο Εσωτερικό: Ποδανά, Μαριάνα, Μπέττυ, Παπάς, Πλ. Εξαρχείων, Λίζα, Νυχτώνει\nΟ σκηνοθέτης Στέλιος Χαραλαμπόπουλος μιλάει με τον Γιώργο Noir Παπαϊωσήφ\n«Στα βήματα της ψυχής: Το Μουσικό Συγκρότημα Εncradia για τα παιδιά της Πόρτας Ανοιχτής»


ΤΕΛΕΙΩΝΕΙ – Blue Sk1n\nBlue Sk1n > ΕΙΔΗΣΕΙΣ > ΕΙΔΗΣΕΙΣ > ΤΕΛΕΙΩΝΕΙ\nΟλοκληρώνεται σήμερα και τυπικά το πρωτάθλημα της αγωνιστικής περιόδου 2018-19. Η ομάδα μας δεν κατάφερε να εκπληρώσει κάποιον στόχο, πέρα από την είσοδο στους ομίλους του Γιουρόπα Λιγκ.\nΣτον τελευταίο αγώνα της σεζόν θα αντιμετωπίσουμε τη Νέα Σαλαμίνα στο στάδιο Αμμόχωστος με σκοπό να κλείσουμε τις αγωνιστικές μας υποχρεώσεις όσο καλύτερα μπορούμε.\nΟ προπονητής θα χρησιμοποιήσει αρκετούς νεαρούς ποδοσφαιριστές δίνοντας τους την ευκαιρία να αποδείξουν τι αξίζουν και ταυτόχρονα να πάρουν κάποιες ανάσες οι υπόλοιποι που τράβηξαν το μεγαλύτερο κουπί φέτος.\nΟ αγώνας θα πραγματοποιηθεί στις 19:00 και θα μεταδοθεί από τη Cytavision.


Καλειδοσκόπιο: Richelle Mead - Vampire Academy\nΚάνοντας ένα διάλειμμα από το πολύ sword & sorcery και θέλοντας να διαβάσω κάτι γρήγορο και ανάλαφρο, αποφάσισα να πιάσω στα χέρια μου το πρώτο βιβλίο της δημοφιλούς εφηβικής σειράς της Richelle Mead, Vampire Academy. Ομολογουμένως, το trailer της επερχόμενης, ομότιτλης ταινίας έπαιξε το ρόλο του σε αυτό. Να σημειώσω εδώ πως αυτό το βιβλίο δεν ήταν η πρώτη μου επαφή με τη Richelle Mead καθώς, μερικά χρόνια πριν, είχα διαβάσει και το Succubus Blues - το πρώτο βιβλίο της σειράς με πρωταγωνίστρια τη Georgina Kincaid. Δεν είχα εντυπωσιαστεί, αλλά είχα ακούσει ότι το Vampire Academy ήταν καλύτερο. Παρόλο που δεν συμφωνώ απόλυτα με αυτήν την άποψη, μπορώ να καταλάβω γιατί επικρατεί: η γραφή της Mead, απλά, ταιριάζει καλύτερα σε κάτι εφηβικό παρά σε κάτι (που προσπαθεί να είναι) ενήλικο. Το Vampire Academy κυκλοφορεί στα ελληνικά από τις εκδόσεις Introbooks μέχρι και το πέμπτο βιβλίο, ενώ το έκτο κυκλοφορεί από τις εκδόσεις Διόπτρα.\nH Rose Hathaway είναι dhampir, κατά το ήμισυ βρικόλακας και κατά το ήμισυ άνθρωπος, σε έναν κόσμο όπου το είδος της ανατρέφεται ως πολεμιστές και φύλακες των Moroi - των ζωντανών βρικολάκων. Οι Moroi γεννιούνται, δεν δημιουργούνται, και εξειδικεύονται στη μαγεία μέσω των στοιχείων της φύσης. Επειδή, όμως, είναι πιο αδύναμοι σωματικά, έχουν ανάγκη τα dhampirs για να τους προστατεύουν. Πέρα από τους Moroi, υπάρχουν επίσης και οι Strigoi, οι οποίοι είναι νεκροί βρικόλακες και είναι δημιουργημένοι. Η Rose και η καλύτερή της φίλη, Lissa, το έσκασαν από την Ακαδημία του Αγίου Βλαντιμήρ δυο χρόνια πριν. Κανείς δεν γνωρίζει γιατί αλλά, όταν τις αναγκάζουν να επιστρέψουν, οι φήμες οργιάζουν. Η Ακαδημία είναι επικίνδυνο μέρος για τις δύο φίλες κι όχι μόνο εξαιτίας των κουτσομπολιών. Κάποιος φαίνεται να έχει βάλει τη Lissa στο στόχαστρο και η Rose σκοπεύει να την προστατεύσει με κάθε κόστος.\nΤο βιβλίο είναι γραμμένο σε πρώτο πρόσωπο, από την οπτική γωνία της Rose. Αυτό δεν λειτουργεί καλά, κυρίως επειδή η Rose είναι εξαιρετικά αντιπαθής πρωταγωνίστρια. Είναι αγενής και σκληρή με τους γύρω της, με μια εξυπνακίστικη συμπεριφορά που δεν την κάνει ιδιαίτερα προσφιλή στον αναγνώστη. Δεν έχει καθόλου αυτοέλεγχο και σπάνια σκέφτεται τις συνέπειες των πράξεών της. Γίνεται, δε, ακόμη χειρότερη όταν γνωρίζεται με τον Dimitri. Ήδη ήταν εξαιρετικά επικριτική απέναντι στο γυναικείο φύλο - οι γυναίκες dhampir είναι κατάπτυστες πόρνες, οι γυναίκες Moroi είναι εύθραυστες, ρηχές και καθόλου θηλυκές. Ε, όταν ο Dimitri αρχίζει να της λέει πως η φήμη της έχει σημασία και δεν πρέπει να επιδίδεται σε ερωτικές περιπτύξεις με συνομήλικούς της Moroi γιατί θέλουν να τη χρησιμοποιήσουν κτλ, παραγίνεται το κακό. Η Rose αρχίζει να εξαρτάται από την επιβεβαίωση του Dimitri, αλλάζει το ντύσιμό της και το χαρακτήρα της και γίνεται δύο φορές πιο αφόρητη από πριν. Να μη σχολιάσω καλύτερα το γεγονός ότι οι υπόλοιποι γυναικείοι χαρακτήρες του βιβλίου είναι διακοσμητικές, ψωνισμένες ή τρελές. Η μόνη που παρουσιάζει ενδιαφέρον είναι η Lissa, η οποία αντιμετωπίζει σοβαρά προβλήματα κι αντί να το ρίξει στη γκρίνια -όπως η Rose που διαμαρτύρεται για τα πάντα- προσπαθεί να τα αντιμετωπίσει. Όσον αφορά τους αντρικούς χαρακτήρες, τώρα, είναι κι αυτοί ως επί το πλείστον στερεοτυπικοί. Ο Dimitri είναι ο αμίλητος, σκοτεινός μορφονιός που πρέπει οπωσδήποτε να υπάρχει σε κάθε εφηβικό βιβλίο. Ο Mason είναι το καλό παιδί. Ο Jesse και ο Ralf είναι οι στερεοτυπικοί douchebags. Και πάλι, ο μόνος που έχει ενδιαφέρον είναι ο δευτεραγωνιστής Christian. Πολύ ωραίος χαρακτήρας, με χιούμορ, τραγικό παρελθόν, πανέξυπνος και παθιασμένος. Η ανάπτυξη της σχέσης του με τη Lissa ήταν πολύ όμορφη και καλοδουλεμένη και με έπεισε πολύ περισσότερο από την αντίστοιχη μεταξύ Rose και Dimitri.\nΟ κόσμος της Richelle Mead είναι τόσο εντυπωσιακά όμοιος με αυτόν της σειράς House of Night που σταμάτησα το διάβασμα στη μέση για να δω πότε κυκλοφόρησε το μεν και πότε το δε. Με μεγάλη έκπληξη, ανακάλυψα ότι και τα δύο εκδόθηκαν το 2007, επομένως καμία συγγραφέας δεν μπορεί να αντέγραψε την άλλη -ή τις άλλες, στην περίπτωση του House of Night. Παρόλα αυτά, οι ομοιότητες μου στέρησαν ένα μέρος της απόλαυσης καθώς αισθανόμουν πως, σε μεγάλο βαθμό, αυτό το βιβλίο το είχα ξαναδιαβάσει (και, μάλιστα, σε καλύτερη μορφή).\nΤο οποίο με φέρνει στο προτελευταίο από τα αρνητικά του Vampire Academy, το οποίο είναι η εξαιρετικά προβλέψιμη πλοκή του. Με το που μάθαμε για το χάρισμα της Lissa, αμέσως κατάλαβα ποιος ήταν ο ανταγωνιστής της υπόθεσης, για ποιο λόγο και με τη βοήθεια ποιου. Επίσης, κατάλαβα αμέσως τι είχε συμβεί με τη Rose και ποια ήταν η ομοιότητά της με την shadow-kissed Anna. Και με το προαναφερθέν χάρισμα της Lissa επίσης.\nΚαι...φτάνω στο τελευταίο. Υπήρχαν ορισμένες τρύπες στην πλοκή οι οποίες δεν με έπεισαν. Για παράδειγμα, βρήκα παντελώς βλακώδες το ότι οι Moroi αγνοούσαν ότι το πνεύμα είναι το πέμπτο στοιχείο, κάτι που ξέρει κι ο τελευταίος εκεί έξω που έχει διαβάσει για πεντάλφες στο ίντερνετ. Ούτε κατάλαβα γιατί το ξόρκι στο μενταγιόν δεν έπιασε απευθείας αλλά περίμενε την πιο βολική στιγμή. Ή για ποιο λόγο η Lissa ποτέ δεν αναφέρθηκε στην αισχρή συμπεριφορά της Rose απέναντι στον Christian και τη μανία της να της υποδεικνύει πώς να ζήσει τη ζωή της. Ή το γεγονός ότι δεν τους πέρασε καν από το μυαλό ποιος κρυβόταν πίσω απ' όλα.\nΗ γραφή δεν είναι κακή και υπάρχουν κάποια θετικά στοιχεία τα οποία δεν μπορώ να παραβλέψω (οι χαρακτήρες της Lissa και του Christian, κάποια ενδιαφέροντα στοιχεία της μυθολογίας και το γεγονός ότι κυλάει γρήγορα και αρκετά ευχάριστα). Ωστόσο, θα έλεγα πως το Vampire Academy είναι απλά ένα συμπαθητικό βιβλίο, εύπεπτο και ρηχό - ό,τι πρέπει για διάλειμμα από άλλα, καλύτερα αναγνώσματα.\nΑναρτήθηκε από elgalla στις 10:13 μ.μ.\nΟχι οτι ειχα σκοπο να διαβασω τις παπαρολογιες μιας ηληθιας αλλα το διαβασες εσυ οποτε η περιγραφη σου με κανει να θελω να πω το παρακατω:ΟΧΙ ΑΛΛΟ TWILIGHT!!!! Αντε γιατι μαλακια καταντησε και παλι thank you που μας προλαβαινεις και γλυτωνουμε μαλακιες οπως αυτο το "βιβλιο"....\n17 Δεκεμβρίου 2013 - 11:57 μ.μ.\nΠροσωπικά μ'αρέσει πολύ η συγκεκριμένη σειρά. Αλλά καταλαβαίνω ακριβώς γτ δεν σου άρεσε. Το πρώτο βιβλίο το είχα διαβάσει πρώτη φορά πριν 2 χρόνια περίπου δεν μου είχε φανεί κακό αλλά δεν με είχε εντυπωσιάσει και καθόλου.\nΕυτυχώς πρόσφατα συνέχισα την σειρά. Και νομίζω πως έπραξα πολύ καλά...\nΕντυπωσιάστηκα από την συνέχεια. Ανεβάζει στροφές η σειρά. Τα δύο πρώτα βιβλία είναι στην ίδια κλίμακα θα τα έλεγα εισαγωγικά μετά μπαίνει στην ουσία. Στην συνέχεια η εξελίξεις στην ιστορία και τους ήρωες είναι εντυπωσιακή. Φυσικά γούστα είναι αυτά. Θεωρώ πως θα σου άρεσε περισσότερο η spin-off σειρά bloodlines! Αλλά πρέπει πρώτα να ολοκληρώσεις τα VA για να την ξεκινήσεις.\n20 Δεκεμβρίου 2013 - 5:00 μ.μ.\nΔεν έχει ιδιαίτερη σχέση με το Twilight, βασικά. Τουλάχιστον έχει μερικούς ενδιαφέροντες χαρακτήρες εδώ!\nΘα διαβάσω και τα υπόλοιπα πιστεύω, από την άποψη ότι όντως είναι καλά βιβλία για διάλειμμα ανάμεσα σε άλλα και εύχομαι όντως να ανεβαίνει η σειρά, όπως λες. Το πρόβλημα με τέτοιες σειρές είναι πως, αν δεν ξεκινήσουν και τόσο δυνατά, παίζει να χάσουν τον αναγνώστη από το πρώτο βιβλίο. Καλύτερα να ξεκινούν δυνατά και να ρίχνουν τους τόνους στο 3ο-4ο βιβλίο, π.χ. παρά το αντίστροφο.\n20 Δεκεμβρίου 2013 - 5:19 μ.μ.


ΗΠΑ: Πορεία προς τις εκλογές - Στη σκιά της πιο άγριας πόλωσης - elaliberta.gr\nΤετάρτη, 26 Αυγούστου 2020 22:48\nΗΠΑ: Πορεία προς τις εκλογές - Στη σκιά της πιο άγριας πόλωσης\nΤη βδομάδα που πέρασε το συνέδριο των Δημοκρατικών έδωσε τελικά το προεδρικό χρίσμα των Δημοκρατικών στο Τζο Μπάηντεν. Αυτό δεν είναι έκπληξη. Όλο το κατεστημένο των Δημοκρατικών και της άρχουσας τάξης είχε ρίξει το βάρος του πίσω από τον «μετριοπαθή» και «σίγουρο» πρώην αντιπρόεδρο για να σταματήσει την καμπάνια του Μπέρνι Σάντερς. Όμως, αυτό που εντυπωσιάζει είναι τα όσα λέχθηκαν σε αυτό το συνέδριο.\nΟ Έντουαρντ Λιους στους Φαινάνσιαλ Τάιμς της 20 Αυγούστου υπογραμμίζει την ομιλία της Μισέλ Ομπάμα. Με λίγες φράσεις, γράφει, έθαψε το κεντρικό μήνυμα του συζύγου της σε ένα προηγούμενο συνέδριο του κόμματος το 2004. Τότε ο Ομπάμα είχε πει: «Δεν υπάρχει συντηρητική και φιλελεύθερη Αμερική. Υπάρχουν οι Ηνωμένες Πολιτείες της Αμερικής». Την προηγούμενη βδομάδα, όμως, η Μισέλ Ομπάμα δήλωσε: «Ζούμε σε ένα βαθιά διχασμένο έθνος. Κι αν νομίζετε ότι τα πράγματα δεν μπορούν να γίνουν χειρότερα, πιστέψτε με, μπορούν».\nΟ αρθρογράφος συνεχίζει γράφοντας ότι: «Κάποιοι συγκρίνουν την σημερινή πολιτική σκηνή των ΗΠΑ με την ατμόσφαιρα που επικρατούσε το 1860 πριν τον εμφύλιο πόλεμο. Τα συνέδρια αυτής της χρονιάς εντείνουν αυτούς τους φόβους. Είναι απεικονίσεις δυο εχθρικών στρατοπέδων που ούτε μοιάζουν μεταξύ τους ούτε θεωρούν τον αντίπαλό τους καλοπροαίρετο». Οι αβροφροσύνες ανήκουν σε ένα άλλο κόσμο που μόνο ο Μπάηντεν νομίζει ότι υπάρχει ακόμα, συμπεραίνει ο αρθρογράφος των Φαινάνσιαλ Τάιμς.\nΟι δημοσκοπήσεις δείχνουν ένα μεγάλο προβάδισμα του Μπάηντεν έναντι του Τραμπ, 50,6% για τον πρώτο έναντι 42,1% για τον δεύτερο. Όμως ο Τραμπ δεν παραδίδει τα όπλα. Αντίθετα, χρησιμοποιεί όλο το αποκρουστικό, ακροδεξιό οπλοστάσιό του για να αντεπιτεθεί. Εντείνει τις ρατσιστικές επιθέσεις, περιγράφει τους αντιπάλους του σαν «άθεους αντιαμερικάνους» και τον Μπάηντεν σαν «μαριονέτα της άκρας αριστεράς». Αυτή η εκστρατεία δίνει χώρο σε όλα τα ακροδεξιά και φασιστικά κατακάθια να βγουν στο φως. Όχι απλά στο «φως» αλλά και στην σκηνή του συνεδρίου των Ρεπουμπλικάνων που θα γίνει αυτή τη βδομάδα.\nΗ αμερικάνικη άρχουσα τάξη ανησυχεί για το «βαθιά διχασμένο έθνος» σε συνθήκες της πιο μεγάλης οικονομικής κρίσης και της πανδημίας που δεν λέει να κοπάσει. Η αντιρατσιστική εξέγερση που σάρωσε τις ΗΠΑ και συνεχίζει να δίνει μάχες, όπως εξηγεί ο Ιάνης Δελατόλας στο άρθρο του, έχει ήδη αλλάξει το πολιτικό σκηνικό και έχει την προοπτική να πυροδοτήσει τη μεγαλύτερη πρόκληση στην άρχουσα τάξη εδώ και δεκαετίες.\nΤο κίνημα κάνει τη διαφορά\nΣτο ίντερνετ κυκλοφορεί η φωτογραφία μιας νοσοκόμας που κρατάει ένα πλακάτ στο οποίο έχει γράψει: «Πολεμήσαμε τον Covid τώρα θα πολεμήσουμε την αστυνομία». Αυτή η εικόνα συνοψίζει τι συμβαίνει σήμερα στις ΗΠΑ. Διαδηλώσεις έχουν γίνει σε όλες τις μεγαλουπόλεις και ακόμα και σε μικρές πόλεις χωρίς κινηματική ιστορία όπως στο Τέξας, την Αλαμπάμα, το Τενεσί στο Νότο.\nΧιλιάδες βγήκαν στους δρόμους αμφισβητώντας τις απαγορεύσεις κυκλοφορίας. Υπάρχει η αίσθηση ότι δεν μπορούμε να γυρίσουμε πίσω. Σε σύντομο χρονικό διάστημα αιτήματα που τα πρόβαλλε μόνο η ριζοσπαστική αριστερά όπως «όχι λεφτά για την αστυνομία» και «καταργήστε την αστυνομία» έχουν γίνει ευρέως αποδεκτά.\nΟι πολιτικοί, κυρίως οι Δημοκρατικοί, τρέχουν να προλάβουν το κίνημα με υποσχέσεις για μεταρρυθμίσεις. Ο δήμαρχος της Ν. Υόρκης δήλωσε ότι θα περικόψει την επιδότηση για την αστυνομία, ένα αίτημα που πρόβαλε η Αριστερά από τη δεκαετία του ’90. Στη Μινεάπολις το δημοτικό συμβούλιο αποφάσισε να ξηλώσει όλο το αστυνομικό τμήμα γιατί δεν μπορεί να μεταρρυθμιστεί. Μπορεί αυτές οι υποσχέσεις να μην υλοποιηθούν αλλά το ότι έχουν μπει στην επίσημη ατζέντα είναι απόδειξη της ζωτικότητας του κινήματος.\nΓια να κατανοήσουμε την τωρινή εξέγερση πρέπει να δούμε τις ρίζες του κινήματος Black Lives Matter στη διάρκεια της προεδρίας Ομπάμα και βέβαια τις βαθύτερες ρίζες του στις μάχες του κινήματος για τα πολιτικά δικαιώματα και του κινήματος στις δεκαετίες του ’50 και του ’70. Οι αγώνες του Μάρτιν Λούθερ Κινγκ, του Μάλκομ Χ, επαναστατικών οργανώσεων όπως το DRUM (Επαναστατικό Συνδικαλιστικό Κίνημα στην Dodge) και οι Μαύροι Πάνθηρες προσφέρουν μια πλούσια κληρονομιά για τους σημερινούς αγώνες.\nΤο κίνημα BLM άρχισε να διαμορφώνεται από το 2013 και το πυροδότησε η άρνηση της κυβέρνησης του Ομπάμα να σταματήσει τις ρατσιστικές δολοφονίες από την αστυνομία. Η σημερινή εξέγερση που τροφοδοτείται από την πανδημία, διακρίνεται από βαθύτερη πολιτική ριζοσπαστικοποίηση και πιο μαχητικές μεθόδους δράσης.\nΗ οργανωμένη εργατική τάξη έχει βρεθεί από την αρχή στις διαδηλώσεις, με ανακοινώσεις αλληλεγγύης από τα συνδικάτα των νοσοκόμων, των ταχυδρομικών, των αεροσυνοδών. Πρόσφατα στην Ουάσιγκτον, την πρωτεύουσα, τα μέλη του συνδικάτου ελαιοχρωματιστών και συναφών επαγγελμάτων έκαναν πικετοφορία έξω από το κτίριο της AFL-CIO σε αλληλεγγύη με το κίνημα BLM αλλά και για να διαμαρτυρηθούν για την άρνηση της συνδικαλιστικής συνομοσπονδίας να ανταποκριθεί στις εκκλήσεις πολλών συνδικάτων να διαγράψει από τις γραμμές της τα «σωματεία» των αστυνομικών. Η άρχουσα τάξη στις ΗΠΑ ανησυχεί πολύ για αυτές τις εξελίξεις.\nΟ Τραμπ προσπαθεί να συσπειρώσει την ακροδεξιά του βάση ενάντια στο κίνημα, φέρνοντας αντιμεταναστευτικούς νόμους για παράδειγμα. Τμήματα της άρχουσας τάξης δεν εγκρίνουν αυτή την στρατηγική και στο στρατόπεδό της εμφανίζονται ρωγμές που αναδείχτηκαν όταν σημαντικά στελέχη του στρατού έκφρασαν δημόσια τη διαφωνία τους όταν ο Τραμπ απείλησε να αναπτύξει μονάδες του στρατού στις πόλεις. Όμως, ό,τι και να λένε οι στρατηγοί ο Τραμπ εξακολουθεί να είναι επικίνδυνος γιατί δίνει αέρα στην ακροδεξιά και τους φασίστες.\nΕχει σημασία το γεγονός ότι η εξέγερση ξεσπάει εν μέσω πανδημίας. Η αδράνεια των αρχών, η πλήρης απουσία στρατηγικής και πόρων για την αντιμετώπισή της, άφησαν τον ιό ανεξέλεγκτο, σε σημείο που οι ΗΠΑ είναι η πιο πληγείσα χώρα στον πλανήτη. Οι επιπτώσεις της πανδημίας έχουν ταξικό χαρακτήρα. Ο μεγαλύτερος αριθμός στην Νέα Υόρκη ήταν στις περιοχές του Κουίνς και του Μπρονξ, οι οποίες κατοικούνται κυρίως από φτωχούς εργάτες/τριες συχνά μετανάστες από τη Λατινική Αμερική. Πολλοί από αυτούς είναι «χωρίς χαρτιά» και συνεπώς δεν δικαιούνται καν το επίδομα των 1.200 δολαρίων που έδωσε η κυβέρνηση. Δεν μπορούσαν να μείνουν σπίτι και έπρεπε να συνεχίσουν να δουλεύουν.\nΕπίσης, πολλοί ήταν εργάτες/τριες «πρώτης γραμμής» που η δουλειά τους ήταν απαραίτητη για να συνεχίσει να λειτουργεί η πόλη σε συνθήκες της κρίσης της πανδημίας. Ακόμα πιο εξοργιστικό είναι το γεγονός ότι στην κορύφωση της πανδημίας ο κυβερνήτης Άντριου Κουόμο προώθησε ένα πακέτο περικοπών στο Medicaid, δηλαδή στο πρόγραμμα αποκούμπι για όσους έχουν σοβαρά προβλήματα υγείας και είναι φτωχοί.\nΟ συνδυασμός της απουσίας αντιμετώπισης της πανδημίας, της εκτόξευσης της ανεργίας και μιας οικονομικής κρίσης διαστάσεων της δεκαετίας του ’30 έχουν τροφοδοτήσει την εξέγερση που έχει στην αιχμή της τον αντιρατσισμό. Η ήττα της καμπάνιας του Μπέρνι Σάντερς για το προεδρικό χρίσμα των Δημοκρατικών εξόργισε εκατομμύρια ανθρώπους που στρέφονταν για λύσεις στην αριστερή σοσιαλδημοκρατική πολιτική που διατύπωνε. Είναι μια πολιτική εξέλιξη που δεν πρέπει να υποτιμήσουμε. Εξαιτίας της ήττας του, πολλοί/ες θα στρέφονται στο κίνημα στους δρόμους σαν εναλλακτική για να εκφράσουν την οργή τους.\nΗ παρουσία των συνδικάτων και των εργατών στην εξέγερση μπορούν να εξασφαλίσουν και την συνέχεια και το βάθεμά της. Ήδη οι ταχυδρομικοί της Μινεάπολις έχουν βρεθεί από την αρχή στις διαδηλώσεις με το πανό «οι ταχυδρομικοί απαιτούν δικαιοσύνη για τον Τζορτζ Φλόιντ». Οι εργαζόμενοι στα λεωφορεία της Ν. Υόρκης και της Μινεάπολις έχουν αρνηθεί να μεταφέρουν διαδηλωτές που έχει συλλάβει η αστυνομία. Οι λιμενεργάτες της Καλιφόρνια κατέβηκαν σε απεργία που έκλεισε 29 λιμάνια της Δυτικής Ακτής σε αλληλεγγύη με την εξέγερση και συνδικάτα των εκπαιδευτικών σε όλη την χώρα έχουν πετάξει τους αστυνομικούς έξω από τις σχολικές αίθουσες.\nΟι επαναστάτες μπορούν να παίξουν ένα πολύ σημαντικό ρόλο. Να δείξουν στην πράξη το δρόμο στον οποίο θα βαδίσει η σημερινή εξέγερση για να γίνει ένα μεγάλο ριζοσπαστικό κίνημα που θα συγκλονίσει συθέμελα τον καπιταλισμό και τον ρατσισμό που βρίσκεται στην καρδιά του.\nΑπό άρθρο του Iannis Delatolas στο περιοδικό Socialist Review\nΗΠΑ: Νέος γύρος αντιρατσιστικής οργής\nΣυνεχίστηκαν για δεύτερη μέρα στο Γουισκόνσιν και άλλες Πoλιτείες των ΗΠΑ οι οργισμένες διαμαρτυρίες για τη νέα ρατσιστική δολοφονική επίθεση της αστυνομίας εναντίον του Τζέικομπ Μπλέικ. Ο 29χρονος Μαύρος πυροβολήθηκε από τους αστυνομικούς εφτά φορές από πίσω και εξ επαφής μπροστά στα παιδιά του, την ώρα που άνοιγε την πόρτα του αυτοκινήτου του, στην πόλη Κενόσα στο Γουινσκόνσιν την Κυριακή 23 Αυγούστου.\nΟι διαμαρτυρίες ξεκίνησαν αμέσως με ολόκληρη τη γειτονιά να κατεβαίνει στο δρόμο και να διαμαρτύρεται στην αστυνομία. Αμέσως μετά πλήθος κόσμου ξεχύθηκε στους δρόμους και κατευθύνθηκε στο κτίριο της Δημόσιας Ασφάλειας για να δεχθεί επίθεση των ΜΑΤ που χρησιμοποίησαν γκλομπ, δακρυγόνα, σπρέι πιπεριού και, καθώς οι συγκρούσεις κλιμακώθηκαν, πλαστικές σφαίρες. Ο κυβερνήτης της πολιτείας ανακοίνωσε ότι θα διεξαχθεί έρευνα, κήρυξε διακοπή κυκλοφορίας και κατέβασε την εθνοφρουρά.\nΗ δολοφονική εν ψυχρώ επίθεση καταγράφηκε σε βίντεο κάνοντας ταχύτατα γνωστό το γεγονός που έχει ξεσηκώσει πλήθος από καταγγελίες ενώ ο Τζέικομπ Μπλέικ εξακολουθεί να είναι ζωντανός και νοσηλεύεται σε κρίσιμη κατάσταση στο νοσοκομείο. Την ίδια μέρα σε μια άλλη αστυνομική ρατσιστική επίθεση, που επίσης έχει καταγραφεί σε βίντεο στο Λαφαγιέτ της Λουιζιάνα, η αστυνομία δολοφόνησε τον 31χρονο Μαύρο, Τρέιφορντ Πέλεριν, ξεσηκώνοντας και εκεί διαμαρτυρίες.\nΟι νέες δολοφονικές επιθέσεις της αστυνομίας είναι αποτέλεσμα της κλιμακούμενης ρατσιστικής πολιτικής της κυβέρνησης Τραμπ ιδιαίτερα καθώς ο τελευταίος επιδιώκει να πολώσει το κλίμα συσπειρώνοντας όλο το ρατσιστικό ακροδεξιό κατακάθι, λύνοντας ακόμη πιο πολύ τα χέρια της ήδη αποχαλινωμένης αστυνομίας του.\nΌπως κατήγγειλε η οικογένεια του Μπλέικ, η αστυνομία “τον προσέβαλε με τέιζερ την ώρα ακριβώς που εκείνος επιχειρούσε να αποκλιμακώσει ένα καυγά και στη συνέχεια όταν εκείνος βγήκε για να ελέγξει τα παιδιά του τον πυροβόλησε στην πλάτη μπροστά στους τρεις γιους του που ήταν λίγα μέτρα μακριά”. Στην ανακοίνωση που έβγαλε εκπροσωπώντας την οικογένεια ο δικηγόρος Μπεν Κραμπ αναφέρει: “Θα διεκδικήσουμε δικαιοσύνη για τον Τζέικομπ Μπλέικ και απαιτούμε απαντήσεις από το αστυνομικό τμήμα της Κενόσα. Πόσες ακόμη τέτοιες “Μαύρες τραγωδίες” θα χρειαστούν για να σταματήσει η ρατσιστική υποτίμηση των ζωών των Μαύρων από την αστυνομία;”\nΤελευταία τροποποίηση στις Τετάρτη, 26 Αυγούστου 2020 22:57\nΠερισσότερα σε αυτή την κατηγορία: « Με τον Τραμπ να αρνείται να φύγει. Η απειλή του εμφυλίου πλανιέται τώρα πάνω από τις ΗΠΑ! του Γιώργου Μητραλιά*


Μετά την επιτυχημένη συνεργασία με το Ανοιχτό Πανεπιστήμιο Κύπρου (ΑΠΚΥ) και το Πανεπιστήμιο Νέαπολις Πάφου, ο Οργανισμός Συλλογικής Διαχείρισης Έργων του Λόγου (ΟΣΔΕΛ), προχώρησε στην υπογραφή συμφωνίας και με το Τεχνολογικό Πανεπιστήμιο Κύπρου (ΤΕΠΑΚ). Αντικείμενο της συμφωνίας είναι η αδειοδότηση του ΤΕΠΑΚ, προκειμένου στο εξής να διαθέτει στις φοιτήτριες και στους φοιτητές του ψηφιακό, συμπληρωματικό, εκπαιδευτικό υλικό.\nΛόγω των αυξημένων αναγκών για πρόσβαση σε ψηφιακό, εκπαιδευτικό περιεχόμενο, που δημιουργήθηκαν ως συνέπεια της υγειονομικής κρίσης, ο ΟΣΔΕΛ, οργάνωσε ενημερωτική τηλεδιάσκεψη, στην οποία συμμετείχαν όλα τα Πανεπιστήμια της Κύπρου. Μέχρι το ξέσπασμα της πανδημίας, στα περισσότερα πανεπιστήμια του νησιού, η εκπαιδευτική διαδικασία προϋπέθετε τη φυσική παρουσία καθηγητών και φοιτητών, ενώ οι ανάγκες για πρόσθετο, εκπαιδευτικό υλικό καλύπτονταν από τις ακαδημαϊκές βιβλιοθήκες. Ως εκ τούτου τα εκπαιδευτικά ιδρύματα της Κύπρου, στην πλειοψηφία τους, δεν είχαν αναζητήσει λύσεις, που να εξασφαλίζουν την εξ αποστάσεως πρόσβαση σε περιεχόμενο.\nTο ΤΕΠΑΚ ανταποκρινόμενο στις νέες συνθήκες και αντιλαμβανόμενο το γεγονός ότι η εξ αποστάσεως πρόσβαση σε συμπληρωματικό εκπαιδευτικό υλικό είναι ένα από τα σημαντικότερα και αποτελεσματικότερα εργαλεία για τα πανεπιστημιακά ιδρύματα -ειδικά τώρα που τα μέτρα κοινωνικής αποστασιοποίησης επιβάλουν αλλαγές στη λειτουργία των αιθουσών διδασκαλίας και των πανεπιστημιακών βιβλιοθηκών- προχώρησε στη σύναψη συμφωνίας με τον ΟΣΔΕΛ. Τα προγράμματα αδειοδότησης στον τομέα της εκπαίδευσης, που παρέχει ο ΟΣΔΕΛ, εξασφαλίζουν εξ αποστάσεως την ψηφιακή πρόσβαση των φοιτητών πρακτικά στο σύνολο της βιβλιογραφίας που θα επιλέξει ο καθηγητής. Σημειώνεται ότι, βάσει της σύμβασης αδειοδότησης, μπορεί να ψηφιοποιηθεί έως το 20% ενός βιβλίου ή ένα άρθρο ανά περιοδικό.\nΟ ΟΣΔΕΛ θα συνεχίσει την ενημέρωση της ακαδημαϊκής κοινότητας για τα προγράμματα αδειοδότησης που παρέχει, προκειμένου να εξασφαλιστεί για το σύνολο των καθηγητών και των φοιτητών η ψηφιακή αναπαραγωγή αποσπασμάτων εκπαιδευτικών και επιστημονικών συγγραμμάτων και περιοδικών. Απώτερος στόχος είναι να αποκτήσουν καθηγητές και φοιτητές πρόσβαση στον πλούτο της ελληνικής και ξένης βιβλιογραφίας, πάντα με σεβασμό στα πνευματικά δικαιώματα των δημιουργών.


ΧΑΛΚΙΝΑ ΧΡΟΝΙΑ - Γ062\nΟ Ουίλσον επιστρέφει στο σπίτι της Στυλλούς, αφού υποψιάζεται οτι κάτι του κρύβουν και ετοιμάζεται να μπεί πιο μέσα στα δωμάτια και να κάνει έρευνα, όταν μπροστά του εμφανίζεται η Αλεξάνδρα. Τι έχει συμβεί και πώς θα καταφέρουν να κρύψουν το πτώμα του Άνθιμου; Η Φροσού μετά από όσα έγιναν πηγαίνει να βρεί την Μερόπη, καθώς την κατηγορεί πως αυτή φταίει για τους θανάτους της Φλόρικας και της Αριστονίκης λόγω του ότι αυτή έφερε τον Άνθιμο στις ζωές τους. Ο Μάρκινσον μαθαίνει από τον Ουίλσον πως ο Άνθιμος έχει φύγει από το χωριό και αναρωτιέται τι κρύβεται πίσω από αυτή την υπόθεση. Ο Σωτηρκάς βρίσκει στην τσέπη του νεκρού Άνθιμου το χαρτί μεταβίβασης ολόκληρης της περιουσίας της Καλλισθένης στο όνομα του από την Μερόπη. Αποφασίζει μαζί με τον Θεοτή και τον Γιακουμή να βρούν την Μερόπη και να ξεκαθαρίσουν μια για πάντα την κατάσταση...


Κίνηση - έκπληξη; - ΤΑ ΝΕΑ\ntanea.gr > Έντυπες Ειδήσεις > Απόψεις > Κίνηση - έκπληξη;\nΚίνηση - έκπληξη;\nΗ είδηση βρήκε εν μέσω καραντίνας. Αρκετοί την άκουσαν, άλλοι την έμαθαν στην πορεία. Ο Αλέξης Κούγιας συμφώνησε με τον Μιχάλη Γρηγορίου, για την ακρίβεια εμπιστεύεται τον έλληνα προπονητή και για την επόμενη ημέρα της ΑΕΛ στη Σούπερ Λίγκα. Μέχρι το καλοκαίρι του 2022, καλώς εχόντων των πραγμάτων.\nΑυτό, συνιστά άραγε έκπληξη; Αν κάποιος θέλει να δει την πορεία του Αλέξη Κούγια τα τελευταία χρόνια, όταν και άλλαζε τους προπονητές κατά το κοινώς λεγόμενο «σαν τα πουκάμισα», ασφαλώς και ναι. Ελάχιστες φορές θυμάμαι τον συγκεκριμένο πολύ έμπειρο και αδιαμφισβήτητα ικανό παράγοντα να πορεύεται με τον ίδιο κόουτς. Κι αν αυτό γινόταν, μάλλον θα ήταν η εξαίρεση. Θα μπορούσε κάποιος να πει, ανατρέχοντας στο πολύ μακρινό παρελθόν, ότι ο κ. Κούγιας θυμήθηκε έναν εαυτό που τον βρίσκουμε μόνο στη θητεία του στον Αρη Πετρούπολης. Εκεί, είχε για εξαετίες ίδιους προπονητές, προχωρούσαν μαζί και έχτιζαν σταδιακά την ομάδα.\nΠροφανώς, το ίδιο θέλει να κάνει και τώρα, καθόσον εμπιστεύεται τον κ. Γρηγορίου, έναν κόουτς με προσόντα και γνώσεις. Επιλέγει τη βεβαιότητα, ποντάρει στην ομοιογένεια, ενεργοποιεί τις υφιστάμενες οψιόν ανανέωσης συνεργασίας και δεν κυνηγά κάτι που μπορεί να ακούγεται ωραίο σαν ιδέα, στην πράξη όμως ενδέχεται να εγκυμονεί κινδύνους. Το διαπίστωσαν όλοι, άλλωστε, την περασμένη σεζόν, όταν η επιλογή «Γκόρνταν Πέτριτς» δεν έβγαλε το καλοκαίρι και χαιρέτησε γρήγορα γρήγορα…\nΑν κάποιος θέλει να το ψάξει καλύτερα και να βρει ορισμένα σημάδια, καταλήγει και στο εξής συμπέρασμα: ορισμένοι προπονητές είναι αυτό που λέμε... ταμάμ για κάποιες ομάδες. Οπως ο Γρηγορίου. Δεν χρειάζεται να αναφέρω εδώ κι άλλα ονόματα - οι περισσότεροι βλέπουν ποιοι γηγενείς τεχνικοί έχουν συνεπή πορεία στις ομάδες της λεγόμενης δεύτερης ή τρίτης ταχύτητας. Δυσκολεύονται για το βήμα παραπάνω, δεν είναι για χαμηλότερα, με όπλο όμως τη συνετή δουλειά βοηθούν τις ομάδες τους να ανέβουν επίπεδο. Τις βελτιώνουν. Εξάλλου, όποιος κόουτς δείχνει «κάτι», δικαιούται να παίρνει την ευκαιρία του και για την επόμενη αγωνιστική σεζόν, να δοκιμάζει ξανά την τύχη του και το πλάνο να συνεχίζεται δίχως απρόβλεπτους κλυδωνισμούς.\nΚάπως έτσι, παρά κάποιους τριγμούς που δεν έλειψαν στη σχέση της Λάρισας με τον προπονητή, η σχέση αποφασίστηκε να συνεχιστεί. Θα ήταν πολύ πρώιμο να μιλήσει κάποιος με σιγουριά για το «έως το 2022». Αν όλα πάνε κατ' ευχήν, γιατί όχι; Το βέβαιο είναι, πάντως, πως η νέα σεζόν απαιτεί χειρισμούς ψύχραιμους και όχι άλματα αβέβαια. Τόσο στο οικονομικό κομμάτι, όσο και στον τομέα του προγραμματισμού. Ο Αλέξης Κούγιας, είναι προφανές, το έχει εμπεδώσει.\nΚοφινάς Κώστας 10 Απριλίου 2020 | 05:00


Antonio Tabucchi – Είναι αργά, όλο και πιο αργά. Μυθιστόρημα σε επιστολική μορφή | Πανδοχείο\n1 Σχόλιο to “Antonio Tabucchi – Είναι αργά, όλο και πιο αργά. Μυθιστόρημα σε επιστολική μορφή”\n« Στάθης Γουργουρής – Στοχάζεται η λογοτεχνία; Η λογοτεχνία ως θεωρία σε μια αντιμυθική εποχή.\nWolinski – Ανοιχτή επιστολή στη γυναίκα μου »


MISS SANDY Hair Color Cream Set 6.7-Σοκολατί 60ml\nGOLDEN ROSE Compact Foundation 05\nΦωτίζει την περιοχή γύρω απο τα μάτια και δίνει έμφαση. Απλώνεται εύκολα χάρη στην ελαφριά σύνθεσή του και το πρακτικό απλικατέρ...\nGOLDEN ROSE Liquid Concealer 06\nΈνα υγρό προϊόν φωτισμού που δίνει τέλεια λάμψη στην επιδερμίδα σας. Είναι εμπλουτισμένο με ένα πολυλειτουργικό παράγοντα ο οποίος βοηθάει στην παροχή ενυδάτωσης και προστασίας του δέρματος. Χαρίζει λ..\nGOLDEN ROSE Liquid Powdery Mineral Foundation 01\nΗ προηγμένη τεχνολογία αυτού του υγρού μεϊκ-απ της Golden Rose,σας εγγυάται όλα τα οφέλη των μεταλλικών στοιχείων και φυσικών ελαίων. Η μοναδική σύνθεσή του έχει ως αποτέλεσμα απαλή και πανάλαφρη αίσθ..


Η εσωγραφία μιας πεζογράφου - Ελένη Λαδιά - 9789606151996 | Protoporia.gr\nΑρχική/Λογοτεχνία/Ελληνική πεζογραφία/Η εσωγραφία μιας πεζογράφου\nΕίχα μία ξυλόγλυπτη εικόνα του Χριστού στην παιδική του ηλικία, ντυμένου με λευκό ένδυμα και στεφάνι στο κεφάλι. Ήταν η άλως! Αυτός ο συνομήλικος Χριστός κρατούσε στα χέρια του την βασανισμένη εσωτερική μου ζωή, απαλύνοντάς την. Έβαζα την εικόνα του κάτω από το μαξιλάρι μου, προσευχόμουν κι αντιμετώπιζα καλύτερα τις έμμονες ιδέες και την ταραχή μου. Ακόμη και σήμερα στα αρχόμενα γηρατειά μου, πέρα από τις πνευματικές συζητήσεις για την ύπαρξη ή όχι του Θεού και τα φιλοσοφικά συγγράμματα, διατηρώ με ευγνωμοσύνη και τρυφερότητα την παιδική μου αγάπη, τον μικρό Χριστό, που μέσα στον χρόνο έγινα η γιαγιά του.\nΜετά από ψυχικές καταδύσεις , ανεξάρτητες από εμπειρικά γεγονότα , από σκέψεις , μελετήματα και ιδέες , η Ελένη Λαδιά ανακαλύπτει σταδιακώς τον δρόμο , όπου ο νους τελικώς μπορεί να θεραπεύσει έναν ευάλωτο ψυχισμό και να συμφιλιώσει το άτομο με τις αντιφάσεις του.


Μαρίκα Παπαγκίκα - Προσωπικότητες - Ρεμπέτικο Φόρουμ\nvladimiros Ιούλιος 1, 2018, 7:39μμ #1\nΣαν σήμερα πριν από 70 χρόνια πέθανε η θρυλική Μαρίκα Παπαγκίκα. Επ αφορμή του γεγονότος έψαξα κάποια πράγματα σχετικά με την τραγουδίστρια στο διαδίκτυο και διαπίστωσα ότι πουθενά δεν αναφέρεται το πρώτο όνομα της πριν παντρευτεί τον Gas Παπαγκίκα. Μήπως γνωρίζει κανείς να μου πει;\nυγ. Ο άρχων γουγλ μου έβγαλε και φώτο από την περιοχή που έμενε η Μαρίκα στο Staten Island της Νέας Υόρκης, πληκτρολογώντας και την διεύθυνση δε ανακάλυψα φώτο με κάποιο σπίτι που πουλιέται και βρίσκεται στην διεύθυνση που έμενε η Παπαγκίκα. Το σπίτι αναφέρει η εταιρία που το πουλάει ότι κατασκευάστηκε το 1945 ενώ η Παπαγκίκα πέθανε το 1943, κάπου εκεί μου κόπηκε και η χαρά ότι βρήκα το σπίτι της…\nΨάχνοντας πρόχειρα βέβαια, λίγο σε ο,τι έχω στην βιβλιοθήκη, λίγο στο ίντερνετ. Κανείς και πουθενά δεν λέει για το πατρικό την όνομα. Όχι από σκοπό, αλλά από άγνοια. Εδώ αναφέρει αρκετά : http://rebetiko.sealabs.net/forum/viewtopic.php?t=478\nΣτον Κουνάδη σε κάποιες σύντομες βιογραφίες, δεν βρήκα τίποτα, τα ίδια.\nΌνομα του πατέρα της: Αναστάσιος Κατσόρης. Της μητέρας: Ανθούλα Μαντούκου. Monducco κατά Κουνάδη, λανθασμένα αφού Μαντούκος / ου είναι επίθετο πολύ διαδεδομένο στην Κώ. Μάλλον παρμένο από μιά βιογραφία του (πανάσχετου των πανασχέτων, σχετικά με Ελληνικά) Αμερικάνου Ian Nagosky, που συνοδεύει ένα άλμπουμ με τραγούδια της που εκδόθηκε πριν λίγα χρόνια.\nΤο πλήρες όνομά της, πριν παντρευτεί: Μαρία Κωνσταντίνα Κατσόρη.\nvladimiros Ιούλιος 1, 2018, 9:28μμ #4\nΚύριε Πολίτη και niko ευχαριστώ πολύ για την κατατοπιστικότατη απάντηση! Αυτά παθαίνει κανείς με ελλειπή βιβλιογραφία…\nsystem (system) Ανακινήθηκε αυτόματα από το σύστημα Δεκέμβριος 18, 2019, 4:02μμ #5\npepe Δεκέμβριος 18, 2019, 8:12μμ #6\nΟύτε εγώ είχα ακούσει ποτέ το πατρικό της επώνυμο, κι εγώ αναρωτιόμουν, και είχα καταλήξει ότι μάλλον πριν παντρευτεί δεν είχε κάνει τίποτε που να κινήσει το ενδιαφέρον οποιουδήποτε ώστε να το καταγράψει.\nΑυτό που, αν δεν απατώμαι, είναι γνωστό, είναι το χωριό της: Αντιμάχεια. Δεν είμαι σε θέση να το τσεκάρω αυτή τη στιγμή, αλλά νομίζω ότι έτσι είχα διαβάσει σ’ έναν αντιμαχείτικο δίσκο.\nΠάντως στο «από πού κρατάει η σκούφια σου» (όχι ότι είναι και κανένα σούπερ επιστημονικό εργαλείο…) βρίσκω ότι το επώνυμο Κατσόρης είναι ολωσδιόλου ανύπαρκτο, το Κατσώρης με ωμέγα υπαρκτό μεν αλλά με τη μεγαλύτερη πυκνότητα εμφάνισης σε διάφορες άσχετες περιοχές και μηδενική στην Κω, και το Μαντούκος, πράγματι, συχνό στην Κω.\nnikos_politis (Νίκος Πολίτης) Δεκέμβριος 18, 2019, 8:29μμ #7\nΚαι κάτι ακόμα, σχετικό με «σκούφια»: Στο πιστοποιητικό θανάτου της αναφέρεται ως τόπος γεννήσεως η Κως, Τουρκία, ημερομηνία 1/9/1890. Όμως, στην αίτηση για απόκτηση αμερικανικής ιθαγένειας που υπέβαλε ο σύζυγός της Κώστας Παπαγκίκας στο αμερικανικό υπουργείο εργασίας (αρ. Πρωτοκόλλου 45555, 13 /11/ 1928) αναφέρεται ως τόπος γέννησης η Κων/λη και ως ημερομηνία η 10η Μαρτίου 1890.\nτο επώνυμο Κατσόρης είναι ολωσδιόλου ανύπαρκτο, το Κατσώρης με ωμέγα υπαρκτό\nΤο όνομα του πατέρα της μας είναι γνωστό μόνο από αμερικανικές καταγραφές, όπου βεβαίως γράφεται με λατινικούς χαρακτήρες.\npepe Δεκέμβριος 18, 2019, 8:39μμ #8\nΑφού (ακριβέστερα: αν) το όνομα δεν εντοπίζεται στην Κω, μπορεί ο πατέρας της να ήταν «ξένος γαμπρός». Στα 12νησα γενικά τα ζευγάρια εγκαθίστανται στον τόπο της γυναίκας. Και μετά από αυτή τη λεπτομέρεια με τον τόπο γέννησης της ίδιας, μπορεί ο πατέρας της να ήταν Πολίτης, λέω τώρα…\nΌπως και να 'χει, αν ο Κουνάδης ή ο Ναγκόσκι προσκομίζουν πειστική τεκμηρίωση, πάει να πει ότι το πατρικό της όνομα δεν αποτελεί πλέον μυστήριο.\ngibson355 (michael palmo) Αύγουστος 2, 2021, 6:51μμ #9\nΕλληνική Κοινότητα Καΐρου – 31 Mar 19\nΗ τραγουδίστρια Μαρίκα Παπαγκίκα θεωρείται ως η σπουδαιότερη ελληνική φωνή στην Αμερική στις αρχές του 20ου αι. Γι΄ αυτό η έλλειψη πληροφοριών για τη ζωή της φαντάζει αδικαιολόγητη, ενώ ήταν ο Αμερ…


Αντιδράσεις από την αντιπολίτευση O νέος γραμματέας της ΚΕ του ΣΥΡΙΖΑ Δημήτρης Τζανακόπουλος και η βουλευτής του κόμματος Εφη Αχτσιόγλου αντέδρασαν άμεσα στο απαράδεκτο σχόλιο που ακούστηκε να λέει παίκτης του Big Brother στην τηλεόραση του ΣΚΑΪ. Συγκεκριμένα ο κ, Τζανακόπουλος γράφει: «Κουλτούρα βιασμού σε prime time και με χορηγούς. Αηδία και ανατριχίλα. Αν από αυτό βγάζουν λεφτά να βρουν κάποιον άλλο τρόπο. Να μην επιτρέψουμε να πάρει κεφάλι η καφρίλα και ο κανιβαλισμός. Η Έφη Αχτσιόγλου στο ίδιο μήκος κύματος σημειώνει: «Η αναπαραγωγή κουλτούρας βιασμού είναι αδιανόητη για την κοινωνία μας. Τεράστια η ευθύνη του καναλιού που μετέδωσε τον κανιβαλισμό. Καμία ανοχή. Το ΕΣΡ έπρεπε ήδη να έχει παρέμβει για να διακοπεί αυτή η χυδαιότητα». Χορηγός αποσύρεται από τους τίτλους τέλους Αμέσως μετά την κατακραυγή στο διαδίκτυο, την αντίδραση της κυβέρνησης και σύσσωμης της αντιπολίτευσης και μια εταιρεία χορηγός του τηλεοπτικού ριάλιτι Big Brother έλαβε άμεσα μέτρα. Συγκεκριμένα αποσύρει την χορηγία της από το κανάλι με μια ανακοίνωσή της στο Facebook. «Η εταιρεία Rigas Furniture μετά την ενημέρωσή της για το καταδικαστέο περιστατικό που συνέβη στο Big Brother, χωρίς δεύτερη σκέψη αποφάσισε να αποσύρει την χορηγία της. Σε μια δύσκολη περίοδο που δοκιμάζονται όλες οι επιχειρήσεις ελέω κορονοϊού η μικρή μας χορηγία για τη διαφήμιση στους τίτλους τέλους του reality θεωρήσαμε ότι θα ήταν κάτι θετικό. Όμως, μια εταιρεία που στο πέρασμα του χρόνου έχει μάθει πρώτα απ΄ όλα να σέβεται τις ανθρώπινες αξίες, ανεξαρτήτως του κόστους δεν μπορεί να πράξει αλλιώς, πόσο μάλλον όταν το management της είναι "γυναικοκρατούμενο". Ο βιασμός είναι έγκλημα και έτσι πρέπει να αντιμετωπίζεται ακόμα και όταν αναφέρεται στο βωμό της τηλεθέασης»\nΚΑΟ Φιλίνος: Τα αποτελέσματα των αγώνων ποδηλασίας της Ρόδου


Καίτη Βασιλάκου: Βρυχώμενοι τραμπούκοι\nΤελευταία γίναμε μάρτυρες χάρη στην τηλεόραση δυο επεισοδίων που έκαναν εμάς τους ειρηνικούς και πράους πολίτες που ζούμε σε δημοκρατίες να χάσουμε το χρώμα μας.\nΤο ένα συνέβη στην αναβράζουσα Ουκρανία από κάποιον, ποιος τον θυμάται τώρα, που μπήκε στο γραφείο του Εισαγγελέα, τον άρπαξε από το λαιμό, τον χαστούκισε, τον έβρισε και τον εξευτέλισε.\nΟ Εισαγγελέας, ένας φοβισμένος νεαρός, δέχτηκε τον εξευτελισμό του βουβός και έντρομος, ενώ ο άλλος, κανονικός τραμπούκος, βαρύς και χοντροκομμένος, τον απειλούσε, τον τράνταζε και του έριχνε σφαλιάρες μπροστά στις κάμερες της τηλεόρασης. Μια στιγμή κάτι πήγε κι αυτός να πει και δέχτηκε νέα επίθεση του τραμπούκου συνοδευόμενη με ύβρεις και απειλές. Το βίντεο έκανε το γύρο του κόσμου και ο δυστυχής Εισαγγελέας διαπομπεύτηκε παγκοσμίως. Ο τραμπούκος, νεοναζί και ακραίος εθνικιστής κατά την ιδεολογία, βρέθηκε λίγες μέρες αργότερα νεκρός και ο κόσμος απαλλάχτηκε έτσι από ένα επικίνδυνο άτομο.\nΛίγο αργότερα είχαμε άλλο ένα κρούσμα από έναν άλλο τραμπούκο της ίδιας ιδεολογίας που όμως λόγω εθνικότητας είναι εχθρικά διακείμενος προς τους εθνικιστές της Ουκρανίας. Είναι ο ρώσος Ζιρινόφσκι, γνωστός μας από το παρελθόν για τις επιθέσεις του προς όσους δεν συμπαθεί. Αυτή τη φορά τα έβαλε με δυο γυναίκες δημοσιογράφους, τις αποκάλεσε λεσβίες, θεωρώντας ότι έτσι τις μείωνε, ζήτησε από έναν ακόλουθό του να βιάσει τη μία εξ αυτών που συνέβαινε να είναι έξι μηνών έγκυος και εν μέσω ύβρεων επανελάμβανε ως ανισόρροπος το «Χριστός Ανέστη».\nΟ τραμπούκος της Ουκρανίας, μακαρίτης τώρα, και ο τραμπούκος της Ρωσίας μοιάζουν σαν δυο σταγόνες νερό στη συμπεριφορά τους απέναντι στους φιλήσυχους πολίτες των χωρών τους και με αυτή τη λογική κανονικά ο Ζιρινόφσκι και οι όμοιοί του θα έπρεπε να αγαπιούνται πολύ με τον Ουκρανό ομοϊδεάτη τους και τους ομοίους του.\nΚι όμως μισούνται θανάσιμα και αυτό είναι από τα παράδοξα της ακραίας αυτής ιδεολογίας. Ενώ δηλαδή πιστεύουν τα ίδια πράγματα και τα υποστηρίζουν με πάθος και φανατισμό που φτάνει ως τη χειροδικία και τον εξευτελισμό του αντιπάλου τους, από την άλλη δεν αισθάνονται συναγωνιστές που παλεύουν για τις ίδιες αξίες.\nΕπειδή ο εχθρός εδώ αν και είναι ο ίδιος, δεν είναι όμως κοινός. Εχθρός είναι το άλλο έθνος. Για τον Ουκρανό εθνικιστή εχθρός είναι η Ρωσία και για τον Ρώσο εθνικιστή εχθρός είναι η Ουκρανία. Δεν πρόκειται επομένως ποτέ να συναντηθούν και να τα βρουν μεταξύ τους κι ας είναι ομοϊδεάτες.\nΕμείς που στεκόμαστε απέξω και παρατηρούμε, βλέπουμε ότι έχουν την ίδια συμπεριφορά όλοι αυτοί σε όποια χώρα κι αν φυτρώσουν. Είναι επιθετικοί, προσβλητικοί, βρυχώνται, απειλούν και προβάλλουν ένα τύπο ανδρός «μάτσο» που έχει πλέον ξεπεραστεί στις μέρες μας.\nΌλοι τους συμπίπτουν σε πολλά σημεία: κατά την άποψή τους οι άνθρωποι χωρίζονται σε ανώτερους και κατώτερους. Στους κατώτερους ανήκουν φυσικά και οι γυναίκες που πρέπει να κάθονται στο σπίτι, να ασχολούνται με τα οικιακά και να γεννοβολούν συνέχεια. Το έδαφος, πάνω στο οποίο πατούν, αποκτά μια υπερβολική ιερότητα, γίνεται μεταφυσική ιδέα και δεν έχει σχέση με την αγάπη για τον τόπο μας που όλοι οι υπόλοιποι νιώθουμε. Παράλληλα θεωρούν χρέος τους να προστατέψουν τη φυλή τους και να τη διατηρήσουν καθαρή από προσμίξεις με άλλες φυλές. Εφόσον λατρεύουν τη φυλή, στην οποία ανήκουν, είναι επόμενο να περιφρονούν όλες τις υπόλοιπες φυλές. Αν μάλιστα είναι γειτονικές, τότε τις μισούν θανάσιμα. Έχουν όμως κι αυτοί μια μεγάλη αγάπη: τα όπλα. Τα όπλα, ως συνέχεια του ανδρικού τους μορίου, είναι αυτά που ενισχύουν τον ανδρισμό τους, ακόμα και όταν αυτός μπορεί κατά περίπτωση να αμφισβητηθεί, και τους εξασφαλίζουν την εξουσία δια της απειλής και του φόβου έναντι των άλλων.\nΠιθανόν στην εποχή του Αττίλα τέτοια αρσενικά να είχαν πέραση, οι αγριοφωνάρες και οι επιθέσεις τους προς τα άλλα πιο αδύναμα αρσενικά να ήταν μια εγγύηση για καλής ποιότητας σπέρμα. Εκτός αυτού τέτοια ακατέργαστα αρσενικά ήταν απαραίτητα για την επιβίωση της ομάδας, της φυλής, του έθνους που είχε να αντιπαλέψει με παρόμοια αρσενικά αντίπαλων ομάδων, φυλών και εθνών.\nΟι εποχές όμως άλλαξαν και η εξουσία σήμερα εκφράζεται με άλλους πιο εκλεπτυσμένους τρόπους. Όσοι εξακολουθούν να φέρονται με αυτό το βάρβαρο τρόπο ανήκουν πλέον στα απολιθώματα και κανείς φυσιολογικός άνθρωπος δεν μπορεί να τους συμπαθήσει.\nΩς απολιθώματα δεν είναι δυνατόν να ξεπεράσουν ποτέ ένα συγκεκριμένο ποσοστό στις σύγχρονες κοινωνίες. Η δημοφιλία τους θα κυμαίνεται πάντα σε ένα 5-10% ανάλογα με τις πολιτικές και οικονομικές συγκυρίες της κάθε χώρας. Αν συμβεί να ξεπεράσει το 10%, αυτό θα οφείλεται σε πολύ ιδιαίτερες κοινωνικές συνθήκες και πρέπει να υποθέσουμε ότι θα είναι προσωρινό.\nΕτικέτες ακραίος εθνικισμός\nΌταν οι δρόμοι της Αθήνας δεν είχαν ονόματα και υπ...\nΟι Χοροί της Αγνότητας\n"ΣΙΜΟΝ" Δελτίο τύπου\nΣΙΜΟΝ: ένα απόσπασμα από την πρώτη πράξη\nΜεσόκοπες και ερωτιάρες\nΗ κατοικία της Καλυψώς\n"Η αγάπη είναι υποχρεωτική..."